title: Juseliuksen mausoleumi

text: Kuvanveistäjä Emil Cedercreutzilta tilattiin vuonna 1923 kuutisenkymmentä pronssireliefiä, joista Juséliuksen kuollessa helmikuussa 1930 oli valmiina noin puolet. Kun mausoleumi päätettiin vuotta myöhemmin remontoida alkuperäiseen asuunsa, Cedercreutzin tilaus keskeytettiin ja paikoilleen asetetut työt poistettiin. Cedercreutz joutui nyt etsimään "Mausoleumi-sarjaksi" kutsumilleen veistoksille uusia sijoituspaikkoja. Hän myi teoksia yksityisille ihmisille sekä lahjoitti niitä kouluihin ja kirkkoihin. Porilaiselle Cygnaeuksen koululle Cedercreutz lahjoitti suurikokoiset reliefit "Elämä" ja "Kuolema". Lisäksi hän lahjoitti töitään Helsinkiin ystävänsä Lisa Hagmanin johtaman Yksityisluokat-koulun (nyk. Tieteiden talo) tiloihin, Helsingin uudelle yhteiskoululle sekä Kallion ja Johanneksen kirkoille. Veistoksia sijoitettiin myös vuonna 1939 valmistuneeseen Sortavalan kaupunkiseurakunnan siunauskappeliin, mutta ne tuhoutuivat sota-aikana. Kuusiosainen "Elämän kulku" -sarja sekä mausoleumin eteishalliin suunnitellut pronssireliefit "Aika" ja "Iäisyys" ovat nähtävillä Harjavallassa Emil Cedercreutzin museon taidehallin ulkoseinillä.


title: Juseliuksen mausoleumi

text: Mausoleumin koristekuviot sisältävät paljon erilaista symboliikkaa, joista suurin osa ei edusta kristillisyyttä, vaan niitä on kutsuttu jopa okkultistisiksi. Koristeiden joukossa on erityisen paljon vapaamuurarien symboliikkaa, koska Jusélius ja Gallen-Kallela olivat molemmat järjestön jäseniä. Taustalla ovat myös Gallen-Kallelan kriittinen suhtautuminen kirkkoon ja papistoon sekä hänen teosofiaa kohtaan tuntemansa kiinnostus.


title: Juseliuksen mausoleumi

text: "Tuonelan joella" -freskoon Gallen-Kallela maalasi itsensä vapaamuurarien symboleihin kuuluva muurauskauha kädessään. Luonnoksia tutkittaessa on huomattu, että kolmessa freskossa esiintyi aluksi outo kaapuun pukeutunut hahmo, jonka Gallen-Kallela jossakin vaiheessa pyyhki pois. ”Totuudenetsijäksi” kutsuttu hahmo jäi ilmeisesti näkyviin vain tähän yhteen freskoon taiteilijan omakuvan muodossa. Kryptan seiniä koristaa kuusi vapaamuurarien symbolia ja Gallen-Kallelan suunnittelemassa marmorikaiteessa on kohokuvio, joka muistuttaa vapaamuurarien tunnuksenaan käyttämää harppi ja suorakulma -symbolia. Sisäoven yläpuolisessa mosaiikissa ovat kirjaimet IHS. Kristillisyydessä ne ovat lyhenne kreikankielisistä sanoista "”Iesus Hominum Salvator”" eli "”Jeesus, ihmisten vapahtaja”", mutta kirjaimet kuuluvat myös vapaamuurarien symboliikkaan, jossa niillä viitataan egyptiläisiin Isis-, Horus- ja Seth-jumaliin.


title: Juseliuksen mausoleumi

text: "Kosmos"-freskossa voi nähdä viittauksen jälleensyntymään ja seinämaalausten tavoin myös ulko-ovien kohokuvioinnissa on Gallen-Kallelan esoteerista symboliikkaa. Kristillistä symboliikkaa mausoleumin koristelussa edustaa tavallisten ristien lisäksi muun muassa pyhään kolminaisuuteen viittava kolmilehtinen apilakuvio. Myös Halosen maalausten on katsottu sisältäneen erilaista symboliikkaa ja aatetaustaa, johon lukeutui muun muassa tolstoilaisuus. Erityisesti "Kivityömiehiä"-freskon kerrottiin hämmentäneen aikalaisia.


title: Juseliuksen mausoleumi

text: Arto Seppälä on kirjoittanut Juseliuksen mausoleumin syntyvaiheisiin liittyvän näytelmän "Päivän kukka", jonka ensi-ilta oli Porin teatterissa syksyllä 1992.


title: Cornelius Ryan

text: Cornelius Ryan (5. kesäkuuta 1920 Dublin, Irlanti – 23. marraskuuta 1974) oli irlantilais-amerikkalainen journalisti ja kirjailija, joka tunnetaan parhaiten toisesta maailmansodasta kertovista sotahistoriallisista teoksista.


title: Cornelius Ryan

text: Dublinissa syntynyt Ryan muutti Lontooseen vuonna 1940 ja hänestä tuli ensin Reutersin toimittaja vuonna 1941 ja myöhemmin hän siirtyi sotakirjeenvaihtajaksi "The Daily Telegraph" -lehteen vuonna 1943. Aluksi hän raportoi yhdysvaltalaisten ilmasodasta Euroopassa osallistuen 14 pommituslentoon Yhdysvaltain 8. ja 9. ilmavoimien mukana, mutta siirtyi seuraamaan kenraali George S. Pattonin 3. armeijaa ja kulki sen mukana sodan loppumiseen Euroopassa asti. Ryan siirtyi Tyynenmeren sotatoimialueelle 1945 ja sieltä Jerusalemiin 1946.


title: Cornelius Ryan

text: Ryan muutti Yhdysvaltoihin vuonna 1947 työskennelläkseen "Time"-lehdelle, mutta siirtyi sitten ensin "Newsweekin" ja pian "Collier’sin" palvelukseen. Hän avioitui Kathryn Morganin kanssa ja sai Yhdysvaltain kansalaisuuden vuonna 1950.


title: Cornelius Ryan

text: Vuonna 1956 Ryan alkoi kirjoittaa kahdesta tunnetuimmasta teoksestaan ensimmäistä, joka julkaistiin nimellä "Atlantin valli murtuu" vuonna 1959. Kirja kertoo Normandian maihinnousun ensimmäisen päivän tapahtumista ja siitä tuli hetkessä menestys. Ryanin seuraava kirja oli vuonna 1965 ilmestynyt "Viimeinen taistelu", joka kertoi Berliinin valtauksesta eri osapuolten (saksalaiset, liittoutuneet, siviilit) näkökulmasta. Toinen hänen tunnetuimmista teoksistaan on "A Bridge Too Far", joka ilmestyi vuonna 1974. Sen aiheena oli Operaatio Market Garden, taisteluun Arnhemissa huipentunut laskuvarjojoukkojen laajamittainen maahanlasku Alankomaissa. Kirjoista "Atlantin valli murtuu" ja "A Bridge Too Far" tehtiin suuren luokan elokuvasovitukset vuosina 1962 ja 1977.


title: Cornelius Ryan

text: Ryanille myönnettiin Ranskan Légion d’honneur sekä Ohion yliopiston kirjallisuuden kunniatohtorin arvon. Ohion yliopiston Alden Libraryssä sijaitsee myös Cornelius Ryan -kokoelma. Ryan kuoli syöpään "A Bridge Too Far" -markkinointikiertueen aikana vuonna 1974.


title: Copa América

text: Copa América on Etelä-Amerikan jalkapalloliiton Conmebolin järjestämä maanosan mestaruusturnaus. Vuosien saatossa turnaus on ollut tapana järjestää milloin yhden, kahden, tai useamman vuoden välein. Vuoden 2016 Copa Américan voittanut Chile on turnauksen hallitseva mestari.


title: Copa América

text: Kisoihin osallistuvat maat ovat Argentiina, Bolivia, Brasilia, Chile, Ecuador, Kolumbia, Paraguay, Peru, Uruguay ja Venezuela. Vuodesta 1993 lähtien turnauksiin on kutsuttu joukkueita myös muista maanosaliitoista, yleensä Concacafista. Meksiko on ollut mukana aina vuodesta 1993 lähtien. Muita kutsuttuna osallistuneita maita ovat olleet Costa Rica, Honduras, Jamaika, Japani ja Yhdysvallat. Kanada kutsuttiin vuoden 2001 Copa Américaan, mutta se ei osallistunut.


title: Copa América

text: Menestynein maajoukkue turnauksessa on Uruguay, joka on voittanut sen 15 kertaa. Useimmin turnausta ovat isännöineet Argentiina 9 ja Uruguay sekä Chile 7 kertaa. Turnaus on järjestetty yhteensä 44 kertaa ja sitä ovat isännöineet 10 eri maata.


title: Copa América

text: Ensimmäisen kerran turnaus pelattiin vuonna 1916 ja vuoteen 1967 saakka vastaava kilpailu tunnettiin nimellä Etelä-Amerikan maajoukkueiden mestaruusturnaus ("Campeonato Sudamericano de Selecciones"). Vuosina 1979 ja 1983 turnausta ei järjestetty tietyssä paikassa, vaan joukkueet kohtasivat toisensa kotona ja vieraissa.


title: Tennesseenwalker

text: Tennesseenwalker (engl. "Tennessee Walker" tai "Tennessee Walking Horse" ("TWH")) on Yhdysvaltojen Tennesseestä kotoisin oleva lämminverinen hevosrotu, joka polveutuu pääasiassa narragansettinpeitsarista. Tennesseenwalkerit ovat yleisratsuja, joilla on pehmeät ja mukavat liikkeet ja erittäin hyvä luonne. Niitä käytetään niin harraste- ja maastoratsuina kuin kilparatsuinakin (erityisesti rodun omissa askellajikilpailuissa, mutta myös ajohevosina.


title: Tennesseenwalker

text: Tennesseenwalkerin keskimääräinen säkäkorkeus noin 155 cm. Kaikki värit paitsi tiikerinkirjava värit sallitaan, ja rodussa esiintyy esimerkiksi voikkoja, päistärikköjä ja lehmänkirjavia.


title: Tennesseenwalker

text: Rotu kehitettiin 1800-luvulla Tennesseen plantaaseilla tavoitteena mukava pitkien matkojen ratsu, joka sopi myös ajoon ja kevyeen maataloustyöhön. Tennesseenwalker-rekisteri avattiin 1935 ja kantakirja suljettiin 1947, minkä jälkeen rekisteriin on hyväksytty ainoastaan rekisteröityjen tennesseenwalkereiden jälkeläisiä.


title: Tennesseenwalker

text: Tennesseenwalkerilla on perusaskellajien lisäksi erikoisaskellajeja: nelitahtikäynti ("flat-foot walk") ja juoksukäynti ("running walk") ovat irtonaisia, nelitahtisia askellajeja, joissa etujalat nousevat korkealle. Nelitahtikäynnin tulee olla irtonaista, ylvästä ja kulmikasta. Lapojen tulee liikkua voimakkaasti. Juoksukäynnin on oltava huomattavasti nopeampaa kuin nelitahtikäynti vaihdellen välillä 10–20 km/h. Mitä kovempi vauhti, sen pidemmälle hevonen astuu takajaloillaan etujalan kavionjäljen yli: yliastunta vaihtelee 15–45 cm. Pitkää yliastuntaa arvostetaan. Molemmissa nelitahtiliikkeissä hevonen nyökkää päällään askelten tahdissa. Kolmas erikoisuus on keinutuolilaukka ("rocking-chair canter"): se on korkealiikkeistä ja pehmeää laukkaa, joka on ratsastajalle keinutuolimaisen mukavaa istua.


title: Tennesseenwalker

text: Tennesseenwalkereilla esiintyy myös taipumusta muiden rotujen tyylisiin erikoisaskellajeihin kuten "fox trot", "rack", "stepping pace" ja "single foot", mutta niiden esittäminen rodun askellajikilpailuissa lasketaan virheeksi.


title: Tennesseenwalker

text: Taipumus näihin askellajeihin periytyy. Liikkeitä parannetaan usein painavilla kengillä.


title: Tennesseenwalker

text: Tennesseenwalkerit kilpailevat rodun askellajikilpailuissa näytöshevosten ja normaalikengitettyjen hevosten kategorioissa. Luokat eroavat lähinnä kenkien koon ja painon perusteella.


title: Tennesseenwalker

text: Normaalikengitetyt hevoset kilpailevat maasto- ("trail"), maaseutu- ("country"), kevytkengitys- ("light shod") ja plantaasiluokissa ("plantation pleasure"). Suoritusten arvostelun kohteena on askellus, josta erotellaan nyökkäily, yliastunta ja etujalkojen liikkeet. Maaseutu- ja maastoluokissa vaaditaan vähemmän ja plantaasiluokassa eniten näyttäviä liikkeitä. Normaalikengitettyjen hevosten luokissa ei sallita paksupohjaisia kenkiä, hännän asentoon tai jalkojen liikkeisiin vaikuttavia välineitä.


title: Tennesseenwalker

text: Näytöshevosluokassa esitetään erittäin näyttävää ja lennokasta juoksukäyntiä, josta käytetään usein nimitystä "big lick". Hevoset vaikuttavat liikkuessaan kyykistyvän tai istuvan ja nostavat etujalkojaan korkealle joka askeleella. Luokka esitetään ratsutyylissä. Hevosten kengissä on kaksois- tai kolmoisnaulatut korokkeet. Korokkeet ja kevyet ketjut etuvuohisten alla korostavat liikkeitä.


title: Tennesseenwalker

text: 1940- ja 1950-lukujen vaihteessa tennesseenwalkerit olivat muodissa, ja niiden näyttävät liikkeet etenkin juoksukäynnissä houkuttelivat kilpailuihin suuria yleisöjä ja nostivat rodun suosiota. Myös rodun kilpailujen tuomarit suosivat korostettuja liikkeitä, ja tästä alkoi "big lick" -villitys. Myös tavallisesti kengitetyt hyväliikkeiset hevoset pystyivät esittämään tätä yleisön suosimaa askellajia, mutta ilman erikoiskengitystä se vaati hevoselta sekä luontaista lahjakkuutta että pitkän koulutuksen.


title: Tennesseenwalker

text: Osa kouluttajista toivoi saavuttavansa näyttävän askelluksen vähemmällä vaivalla lainaamalla erikoiskengitysmenetelmiä toisilta askellajiroduilta. Näihin menetelmiin kuuluivat muun muassa painotetut kengät, korokekengät ja painoa lisäävät ketjut vuohisissa. Menetelmiä säänneltiin, mutta niitä ei kielletty.


title: Tennesseenwalker

text: Erikoiskengitetyt hevoset alkoivat voittaa kilpailuja, ja tuomarit alkoivat edellyttää yhä korostetumpia liikkeitä, ja yhä rajumpia menetelmiä alettiin käyttää pyrittäessä mahdollisimman näyttäviin tuloksiin mahdollisimman nopeasti: näitä menetelmiä olivat muun muassa erityisen painavat vuohisketjut, piikkien painaminen kavion valkoviivaan, kavion kannan hiominen vereslihalle, kenkäkorokkeiden lisäpainottaminen ylimääräisillä nauloilla ja "soring", jossa vuohisiin levitetään herkistävää ainetta niin, että vuohisketjujen kolahdukset aiheuttavat kipua hevoselle. Näistä aiheutuu hevosen etujalkoihin kipua, ja hevonen nostaa jalkansa mahdollisimman nopeasti takaisin ilmaan välttääkseen sen. Vastaavasti se myös astuu mahdollisimman pitkälle alleen kantaakseen mahdollisimman suuren osan painostaan takaosallaan. Tuloksena on tyypillinen "kyykistyvä" asento. Nämä menetelmät ovat nykyisin laittomia, mutta niiden käyttö jatkuu silti.


title: Tennesseenwalker

text: Tennesseewalkereiden kilpailuissa sallitaan kaksi eri välinettä, joilla korostetaan hevosen liikkeitä:Ketjujen puoltajat eivät usko ketjujen satuttavan hevosta vaan tuntemuksen olevan samankaltainen kuin minkä löysä rannekoru aiheuttaa ihmiselle. Osa kouluttajista ja eläinlääkäreistä on kuitenkin sitä mieltä, että painavat ketjut voivat olla vahingollisia. Neljä vuotta kestänyt Auburn Universityn tutkimus (1978–1982) selvitti lämpökuvauksella liikkeitä korostavien välineiden vaikutusta askellajihevosten terveyteen. Tutkimuksen loppupäätelmänä oli, että ketjujen käyttö "jo kahden päivän ajan johtaa poikkeaviin lämpökuviin", ja että lämpökuvat palautuivat normaaleiksi kahdenkymmenen päivän toipumisajan jälkeen. Eräs tutkimuksessa mukana ollut ori sai 227 g ketjuista vammoja pidettyään niitä yhdeksän kertaa viisitoista minuuttia kerrallaan kahdentoista päivän sisällä. Tutkimuksen mukaan 170 g tai kevyemmät ketjut eivät aiheuttaneet vahinkoa.


title: Tennesseenwalker

text: Myös korokkeiden käyttö on kiistanalaista.


title: Teräsluolat

text: Teräsluolat ("The Caves of Steel", 1954) on Isaac Asimovin Robotti-tieteiskirjasarjan ensimmäinen osa. Teräsluolat on pohjimmiltaan etsivätarina. Asimov katsoi, että tieteiskirjallisuuden keinoja voidaan soveltaa missä tahansa kirjallisuudenlajissa.


title: Teräsluolat

text: Kirja julkaistiin alkujaan "Galaxy Science Fiction" -lehdessä jatkokertomuksena vuonna 1953 lokakuun ja joulukuun välisenä aikana. Doubleday julkaisi Teräsluolat kovakantisena seuraavana vuonna.


title: Teräsluolat

text: Tarina sijoittuu Maahan joitakin tuhansia vuosia tulevaisuuteen New Yorkiin, joskaan tarkkaa aikaa ei ole sanottu. Kirja mainitsee epäsuorasti, että New York olisi perustettu 3300 vuotta aikaisemmin, mikä sijoittaisi sen vuoden 5021 paikkeille.


title: Teräsluolat

text: Kirjan tapahtuma-aikaan Maapallon kaikki 8 miljardia ihmistä asuvat Teräsluoliksi kutsutuissa valtavissa osaksi maanalaisissa ja kokonaan katetuissa kaupungeissa. Teräsluolat ovat siis periaatteessa kokonaan yhtä ainoaa valtavaa rakennusta. Maapallon ihmiset käyvät jos ylipäätänsä käyvät hyvin harvoin ulkoilmassa ja useimmille Maapallon asukkaista on kehittynyt vakava avoimenpaikankammo, mikä tekee heille psykologisesti mahdottomaksi oleskella ulkoilmassa. Maanviljelyksen ja kaivostoiminnan hoitavat positroniset robotit, mutta suurin osa ravinnosta tuotetaan kaupunkien sisällä hiiva- ja leväfarmeissa.


title: Teräsluolat

text: Kaikkia kaupunkeja hallitaan totalitaarisesti eli ihmisillä ei ole paljon oikeuksia. Asunnot, ruoka ja muut etuudet jaetaan kunkin ihmisen yhteiskunnallisen luokittelun mukaisesti. Kun ihminen saa ylennyksen, hänelle osoitetaan uusi suurempi asunto, alemmalla tasolla luokittelussa oleva ei voi ostaa itselleen isompaa asuntoa, vaikka haluaisi. Kaikkein alimpana luokittelussa ovat hiiva- ja leväfarmeilla työskentelevät työläiset. Maapallolla pidetään luksuksena jos asunnossa on oma kylpyhuone ja keittiö. Suurin osa ihmisistä nimittäin joutuu käyttämään asuinsektorinsa yleisiä kylpyhuoneita ja yleistä ruokalaa. Tähän järjestelyyn on osaksi päädytty korkean väkiluvun ja resurssipulan vuoksi.


title: Teräsluolat

text: Maapallon ulkopuolella on 50 asuttua nk. avaruuslaisten maailmaa. Avaruuslaiset ovat Maapallon asukkaiden jälkeläisiä, jotka asuttivat nämä 50 maailmaa yli tuhat vuotta aikaisemmin. Aluksi ne olivat Maapallon suorassa käskyvallassa, mutta noin tuhat vuotta ennen kirjan tapahtumia ne itsenäistyivät kapinan kautta ja sulkivat Maapallon karanteeniin.


title: Teräsluolat

text: Maapallon asukkaat kääntyivät sisäänpäin Teräsluoliinsa ja luopuivat avaruuden asuttamisesta. Avaruuslaisten maailmoissa suurimmassakin, Aurorassa, on vain 200 miljoonaa asukasta ja avaruuslaiset ovat tavattoman rikkaita, korkealle teknisesti kehittyneitä ja geenimuuntelun ansiosta he elävät useita satoja vuosia. Kullakin avaruuslaisella on useita robotteja henkilökohtaisina palvelijoinaan pitämässä huolta hänen henkilökohtaisista tarpeistaan. Maassa taas robotteja pelätään ja vihataan ja niitä ei ole sallittu käyttää kaupungeissa työvoimana kuin aivan vasta vähän ennen tarinan alkamisaikaa.


title: Teräsluolat

text: Joitakin vuosikymmeniä ennen tarinaa avaruuslaiset palasivat Maapallolle satojen vuosien jälkeen. He perustivat New Yorkin kupeeseen oman pienen kaupunkinsa, jonka kautta avaruuslaiset ovat alkaneet pakottaa Maapalloa hyväksymään robotit osaksi yhteiskuntaansa ja painostavat muutenkin Maapalloa kehittymään avaruuslaisten kaltaisiksi. Avaruuslaisten joukossa on myös niitä joiden mielestä Maapallo pitäisi sulkea ikuiseksi ajoiksi avaruuslaisten sivilisaatiosta. Huomattava osa avaruuslaisista näkee Maan ihmiset ali-ihmisinä heidän lyhyen elinikänsä ja tarttuvien tautien takia, jotka tuhottiin aikaa sitten avaruuslaisten maailmoista.


title: Teräsluolat

text: Kirjan tapahtumat alkavat kun huipputarkasti vartioidussa Avaruuslaisten kaupungissa tapahtuu mahdottoman oloinen murha. Murhan uhri on tohtori Sarton, avaruuslaisten suurlähettiläs. Avaruuslaiset epäilevät murhaajaksi Maapallon asukasta.


title: Teräsluolat

text: Murhaa tutkimaan määrätään Elijah Baley -niminen etsivä New Yorkin poliisista ja avaruuslaiset vaativat tutkimuksiin mukaan omaa miestään, mikä on ennenkuulumatonta. Kuka on murhan takana? Onko kyse pelkästä avaruuslaisten provokaatiosta saadakseen tiukemman otteen Maasta? Vai Sartonin poliittiset vastustajat avaruuslaisten maailmoissa? Vai onko tekijä sittenkin Maapallon asukas, joiden on periaatteessa mahdotonta päästä tarkasti vartioituun ja eristettyyn avaruuslaisten kaupunkiin ja vielä ase mukanaan?


title: Kenai

text: Kenai on kaupunki Alaskassa. Se sijaitsee Kenain niemimaan länsirannalla. Kaupunki on saanut nimensä niemimaan mukaan. "Kenai" on luultavasti muotoutunut venäjänkielisestä Cook Inletin nimestä "Kenayskaya".


title: Kenai

text: Kenain asukasluku oli vuonna 6 942. Näistä 82,8% katsoi edustavansa valkoihoisia ("White").


title: Kenai

text: Arkeologisten todisteiden mukaan alueella olisi asunut ensin noin 1000 eaa.:sta lähtien kachemak-heimon ihmisiä, kunnes athabaskien dena’ina-heimo tuli alueelle noin 1000 jaa.


title: Kenai

text: Ennen venäläisten saapumista Kenai oli dena’ina-kylä nimeltään "Shk'ituk't", joka tarkoittaa "missä me vyöryimme". Kun venäläiset turkiskauppiaat saapuivat ensi kertaa alueelle vuonna 1741, kylässä asui noin 1000 dena’ina-heimolaista. Kauppiaat kutsuivat heitä nimellä "Kenaitze" tai "Kenai-ihmiset".


title: Kenai

text: Vuonna 1791 perustettiin turkis- ja kalakauppaa varten keskelle kylää venäläinen St. Nicholaksen kauppa-asema. Se oli toinen vakituinen venäläisasutus Alaskassa.


title: Kenai

text: Vuonna 1797 puhkesi väkivaltaisuuksia alkuasukkaiden ja uudisasukkaiden välille. Yli sata asukasta kuoli. Vuonna 1838 isorokko tappoi puolet dena’ina-asutuksesta.


title: Kenai

text: Vuonna 1869 Alaskan ostamisen jälkeen Yhdysvaltain armeija perusti Fort Kenay -nimisen tukikohdan. Se hylättiin nopeasti.


title: Kenai

text: Vuonna 1888 kullankaivaja Alexander King löysi kultaa Kenain niemimaalta. Kullan määrä oli pieni verrattuna myöhempiin löytöihin Klondikessa, Nomessa ja Fairbanksissa. Vuonna 1894 kylään perustettiin venäläis-ortodoksinen kirkko (Holy Assumption of the Virgin Mary). Se on yhä käytössä nykyään.


title: Kenai

text: Laivayhtiöiden tulo teki Kenaista satamakaupungin 1900-luvun alussa. Säilyketehtaita perustettiin ja ne auttoivat kaupallisen kalastuksen noususuhdannetta, joka oli tärkein elinkeino läpi 1920-luvun. Vuonna 1937 alkoivat Kenain lentokentän rakennustyöt.


title: Kenai

text: Vuonna 1940 perustettiin alueen ensimmäiset viljelyspalstat. Ensimmäinen tie Anchorageen rakennettiin 1951 ja päällysteen se sai 1956 Kenai Spur highwayn myötä.


title: Kenai

text: Armeijan tukikohta Wildwood Airforce Station perustettiin vuonna 1953. Tukikohta on sittemmin lakkautettu ja rakennusta käyttää Wildwood Correctional Facility.


title: Kenai

text: Vuonna 1957 Swansonjoelta, 35 kilometriä koilliseen Kenaista löydettiin öljyä. Se oli ensimmäinen merkittävä öljylöytö Alaskassa. Vuonna 1965 Cook Inletin öljylöydökset aiheuttivat nopean talouskasvun.


title: Oman elämänsä sankari

text: Oman elämänsä sankari ("The Cider House Rules") on vuonna 1999 ensi-iltansa saanut yhdysvaltalainen elokuva, jonka on ohjannut ruotsalainen Lasse Hallström. Elokuvan on käsikirjoittanut John Irving oman romaaninsa "Oman elämänsä sankari" pohjalta.


title: Oman elämänsä sankari

text: Elokuvan pääosissa nähdään Tobey Maguire, Michael Caine, Charlize Theron ja Paul Rudd. Elokuva sai seitsemän Oscar-ehdokkuutta. Caine voitti roolistaan parhaan miessivuosan Oscar-palkinnon.


title: Oman elämänsä sankari

text: Homer Wells (Maguire), adoptoimaton orpo, on elokuvan keskeisin henkilö. Homer kasvoi Tohtori Wilbur Larchin (Caine) johtamassa orpokodissa. Larch uskoo tekevänsä ”Herran työtä” abortoidessaan salaa. Hän kouluttaa Homeria gynekologian ja aborttien maailmaan holhoavaan tyyliin.


title: Oman elämänsä sankari

text: Homer päättää jättää orpokodin ja lähteä Candy Kendallin (Theron) ja Wally Worthingtonin (Rudd) kanssa. Kendall ja Worthington ovat nuoripari, joka työskentelee Worthingtonin omenatarhassa. Wally lähtee toiseen maailmansotaan, mutta hänen koneensa ammutaan alas Burmassa. Homerilla ja Candyllä on suhde, sillä he luulevat Wallyn olevan kuollut. Wally löydetään kuitenkin elävänä ja tuodaan takaisin kotiin Homerin harmiksi.


title: Oman elämänsä sankari

text: Herra Rose ryhmineen työskentelee omenakauden aikana Worthingtoneiden omenatarhassa. Herra Rosen tytär Rose Rose tulee raskaaksi isälleen ja Homer suorittaa abortin. Lopulta Homer päättää palata orpokotiin Tohtori Larchin kuoltua uudeksi esimieheksi.


title: Oman elämänsä sankari

text:
Aikarajoitteiden takia elokuva jättää monia romaanin osia käsittelemättä. Kaksi päähahmoa Melony (toinen orpo) ja Angel (Candyn ja Homerin salalapsi) puuttuvat elokuvasta kokonaan.
Ehdokkaana:


title: Oman elämänsä sankari

text: Ehdokkaana:


title: Oman elämänsä sankari

text: "The New York Timesin" kriitikot valitsivat "Oman elämänsä sankarin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: John A. Costello

text: John Aloysius Costello (20. kesäkuuta 1891 – 5. tammikuuta 1976) oli yksi Irlannin merkittävimmistä poliitikoista. Costello oli kahteen otteeseen Irlannin taoiseach eli pääministeri ja edusti silloin Fine Gael -puoluetta.


title: John A. Costello

text: Costello valmistui lakimieheksi vuonna 1914, ja toimi asianajajana Irlannin itsenäistymiseen asti. Hänet kutsuttiin maan ensimmäisen oikeuskanslerin avustajaksi 1922, ja oikeuskansleriksi 1926. Hänet valittiin parlamentin alahuoneeseen Fine Gaelin edustajaksi vuonna 1933, vuosi sen jälkeen kun Fianna Fail oli noussut valtaan.


title: John A. Costello

text: Costello pääsi pääministeriksi vuonna 1948 useiden oppositiopuolueiden koalition tukemana. Ensimmäisellä pääministerikaudellaan hän toi vuonna 1948 alahuoneeseen asetuksen, jolla Irlanti erosi Brittiläisestä Kansanyhteisöstä.


title: John A. Costello

text: Costellon mainetta on mustannut kiista terveydenhuollon uudistuksesta. Terveysministeri Noel Browne valmisteli lakiesityksen, joka olisi taannut ilmaisen terveydenhuollon kaikille äideille ja lapsille ilman tulorajoja. Katolinen kirkko, joka oli siihen asti ollut vahva toimija yksityissaairaaloissa ja klinikoilla, vastusti esitystä, ja Costello taipui painostuksen edessä.


title: John A. Costello

text: Toista kautta sävytti IRA:n kiihtyvä terrorismi.


title: Descartes (Indre-et-Loire)

text: Descartes on kaupunki Indre-et-Loiren departementissa Ranskassa. Vuonna 2006 kaupungin asukasluku oli 3 855 .


title: Descartes (Indre-et-Loire)

text: Kaupungin alkuperäinen nimi oli "La Haye en Touraine", mutta kaupungin nimi muutettiin filosofi René Descartesin, joka syntyi kaupungissa, kunniaksi muotoon "La Haye-Descartes" vuonna 1802. Kaupungin nimi muutettiin uudelleen nykyiseen muotoonsa vuonna 1967 samalla kun siihen liitettiin Balesmes'n kunta.


title: Ali Karimi

text: Mohammed Ali Karimi Pashaki (persiaksi علی کریمی) (s. 8. marraskuuta 1978 Karaj, Teheran, Iran) on iranilainen jalkapalloilija, pelipaikaltaan keskikenttäpelaaja.


title: Ali Karimi

text: "Aasian Maradonaksikin" kutsuttu Karimi aloitti uransa Fath FC:n riveissä ja siirtyi sen jälkeen Persepolis FC:n joukkueeseen. Toukokuussa 2005 Karimi allekirjoitti sopimuksen FC Bayern Münchenin kanssa. Hän oli kolmas seurassa pelannut iranilainen Ali Daein ja Vahid Hashemianin jälkeen. Karimi, kuten kukaan muukaan iranilainen, ei kuitenkaan onnistunut lyömään itseään läpi seurassa ja hän jätti Bayernin kauden 2006–2007 jälkeen. Uransa viimeisenä seurana Karimi edusti kotimaansa pääsarjassa pelannutta Tractor Sazi FC:tä.


title: Ali Karimi

text: Karimi valittiin Aasian parhaaksi jalkapalloilijaksi vuonna 2004 hänen loistettuaan saman vuoden Asian Nations Cupissa. Hän pelasi vuoden 2006 MM-kilpailuissa Iranin kahdessa ensimmäisessä alkulohko-ottelussa.


title: Jack Lynch

text: John (Jack) Mary Lynch (15. elokuuta 1917 – 20. lokakuuta 1999) oli irlantilainen poliitikko, joka toimi maan neljäntenä taoiseachina ensin vuosina 1966–1973 ja uudelleen vuonna 1977–1979. Hän edusti Fianna Fáil -puoluetta.


title: Välikorva

text: Välikorva () on ulkokorvan ja sisäkorvan välissä oleva korvan osa, jossa kuuloluut sijaitsevat. Se on ilman täyttämä tila ohimoluussa. Korvatulehdus on yleensä nimenomaan välikorvan tulehdus.


title: Välikorva

text: Välikorva koostuu ohimoluun sisässä olevasta ontelosta. Kirjallisuudessa ontelo jaetaan varsinaiseen välikorvanonteloon ("cavitas tympani") ja sen superiorisella puolella sijaitsevaan "epitympanumiin" ("recessus epitympanicus") tai vaihtoehtoisesti välikorvanontelon katsotaan jakautuvan niin, että tärykalvon tasossa on "mesotympanum" ja sen yläpuolella "epitympanum" ja alapuolella "hypotympanum". "Epitympanumista" on joka tapauksessa yhteys kartiolisäkkeen "antrum mastoideum" -ontelon kautta kartiolisäkkeen onteloihin ("cellulae mastoideae"). Välikorvanonteloa rajaavat pääosin luiset seinämät sekä kalvorakenteet: ulkokorvan ja välikorvan rajapinnassa olevaa kalvoa kutsutaan tärykalvoksi, kun taas välikorvan ja sisäkorvan erottaa toisistaan kaksi kalvorakennetta, pyöreä ikkuna ja soikea ikkuna. Välikorvanontelo on yhteydessä nenänieluun kapean käytävän, korvatorven ("tuba auditiva"), kautta. Välikorvan seinämiä peittää värekarvallinen hengitystie-epiteeli.


title: Välikorva

text: Välikorvanontelo sisältää täryjouhi-nimisen hermon ("chorda tympani") ja kolme kuuloluuta: vasaran ("malleus"), alasimen ("incus") ja jalustimen ("stapes"). Kunkin kuuloluun nimi kuvastaa kyseisen luun muotoa, ja luut ovat järjestyneet ketjuksi joka yhdistää tärykalvon ja soikean ikkunan toisiinsa. Kuuloluihin liittyy kaksi lihasta, vasaraan kiinnittyvä tärykalvon jännittäjälihas ("musculus tensor tympani") ja jalustimeen kiinnittyvä jalustinlihas ("m. stapedius").


title: Välikorva

text: Välikorvan tehtävä on ilman värähtelyn, äänen, välittäminen nesteen täyttämään sisäkorvaan. Ulkokorvan kautta tuleva ääniaalto saa aikaan tärykalvon värähtelyn. Tärykalvon sisäpuolelle kiinnittynyt vasara alkaa värähdellä tärykalvon mukana, ja näin liike siirtyy kuuloluuketjuun ensin alasimeen ja lopulta jalustimeen. Eräillä taajuuksilla välikorva pystyy siirtämään miltei kaiken äänienergian sisäkorvaan, minkä mahdollistaa se, että äänen vastaanottava tärykalvo on pinta-alaltaan 20 kertaa suurempi kuin jalustimen levy, jonka kautta ääni lopulta johtuu sisäkorvaan.


title: Välikorva

text: Välikorvassa on myös suojamekanismi liian voimakkailta ääniltä suojautumiseksi, sillä kuuloluuketjun liikkeiden käydessä liian voimakkaiksi tärykalvon jännittäjälihas ja jalustinlihas supistuvat refleksinomaisesti ja estävät kuuloluiden liian voimakkaat liikkeet. Mekanismi aktivoituu kuitenkin melko hitaasti, eikä se tämän vuoksi suojaa korvaa yhtäkkiseltä, voimakkaalta ääneltä kuten laukaukselta tai räjähdykseltä.


title: Välikorva

text: Kun korvat ”menevät lukkoon”, kyse on paine-erosta välikorvassa, jolloin tärykalvo ei pääse liikkumaan vapaasti. Välikorvan nieluun yhdistävä korvatorvi on kapea paineentasauskäytävä. Haukotteleminen tai nieleskely voi avata korvatorven, niin että välikorvan paine tasaantuu. Henkilöitä, joiden korvat lukkiutuvat helposti, kehotetaan pureskelemaan purukumia lentokoneen noustessa ja laskeutuessa, jotta korvatorvi avautuisi säännöllisesti.


title: Liam Cosgrave

text: Liam Cosgrave, (13. huhtikuuta 1920 Dublin – 4. lokakuuta 2017 Dublin) iirinkieliseltä nimeltään "Liam Mac Cosgair", oli irlantilainen poliitikko, joka toimi mm. taoiseachina 1973–1977. Cosgrave edusti Fine Gael -puoluetta.


title: Liam Cosgrave

text: Hänen isänsä oli pääministerinä 1920-luvulla toiminut William Thomas Cosgrave.


title: Roy Makaay

text: Roy Makaay (s. 9. maaliskuuta 1975 Wijchen, Alankomaat) on alankomaalainen jalkapalloilija, pelipaikaltaan hyökkääjä.


title: Roy Makaay

text: Ammattilaisuransa Vitessessä aloittanut Makaay siirtyi jo 1990-luvun loppupuolella Espanjaan, Tenerifen riveihin. Miehen kyvyt huomattiin pian myös Primera Divisiónin huippuseuroissa, joista Deportivo La Coruña päätti tarttua tilaisuuteen, ja hankki lahjakkuuden joukkueeseensa. Paras kausi Espanjassa oli 1999–2000, jolloin Makaay teki 22 maalia.


title: Roy Makaay

text: Saksassa Makaayn maalintekotaito havaittiin, kun mies iski hattutempun Bayern Müncheniä vastaan. Bayern München maksoi myöhemmin Makaaysta Deportivolle siirtosummaennätyksensä, 20 miljoonaa dollaria. Huima panostus ei ole ollut turhaa, sillä jo kahden ensimmäisen Bundesliiga-kauden aikana tähtihyökkääjä teki 46 maalia.


title: Roy Makaay

text: Alankomaiden maajoukkueessa Makaay on jäänyt vähälle peliajalle, sillä taitavampia hyökkääjiä on aina löytynyt. EM-kisoissa 2000 hän pääsi vaihdosta kentälle yhdessä alkulohko-ottelussa ja puolivälieräottelussa tunnin kohdalla ja EM-kisoissa 2004 yhden alkulohko-ottelun ja puolivälierän loppupuolella sekä välierän puolivälissä.


title: Roy Makaay

text: Makaay on Mestarien liigan historian nopein maalintekijä. Hän onnistui maalinteossa kauden 2006–2007 neljännesvälierien toisessa osaottelussa Real Madridia vastaan, kun alkuvihellyksestä oli kulunut vain 11 sekuntia.


title: Roy Makaay

text: Huhtikuussa 2010 Makaay ilmoitti lopettavansa pelaajauransa kauden jälkeen. Hän jatkaa uraansa Feyenoord Rotterdamin organisaatiossa juniorivalmentajana.


title: Kingdom Hearts: Chain of Memories

text:
Kingdom Hearts: Chain of Memories on Square Enixin ja Jupiterin kehittämä sekä Square Enixin ja Nintendon vuonna 2004 Game Boy Advancelle julkaisema jatko-osa vuoden 2002 toimintaroolipelille "Kingdom Hearts".
Pelissä tavataan Organisaation (myöhemmissä peleissä Organisaatio XIII) hahmoja, joista ensimmäinen, joka näkyy pelin alussa, on nimetty englanniksi "Unknown". Pelissä kuitenkin tutustutaan vain puoliin sen jäsenistä.


title: Kingdom Hearts: Chain of Memories

text: Pelin kerran läpipeluun jälkeen tulee avattua kaksi uutta valikkoa: Reverse/Rebirth – jossa pelataan Soran sijasta Rikulla – ja Link – jossa kaksi pelaajaa voivat ottaa yhteen. Molemmat käyttävät Soran hahmoa, mutta sekaannusten välttämiseksi toisen pelaajan Sora on väritetty mustaksi.


title: Kingdom Hearts: Chain of Memories

text: Pelissä Sora ja muut hahmot ovat kuvattu kaksiulotteisena grafiikkana. Pelissä ei ole ääninäyttelyä.


title: Kingdom Hearts: Chain of Memories

text: Pelissä Sora kumppaineineen päätyy Unholan linnaan (), johon astuessaan heidän kaikki taikansa ja kykynsä unohtuivat. Linna vartioi salaperäisen "Organsaation" jäsen XI, Marluxia. Matkatessaan yhä syvemmälle linnaan Soran muisti alkaa heikentyä entisestään.


title: Kingdom Hearts: Chain of Memories

text: Sora joutuu pelastamaan Organisaation vankina vanhan ystävänsä, Naminén. Sora kohtaa myös Rikun kaksoisolennon, joka luulee olevansa aito ja pitää Soraa vihollisena. Myöhemmin ilmenee, että Marluxia ja jäsen XII, Larxene, aikoivat tuhota muut Organisaation jäsenet ja että jäsen VIII, Axel, alun perin vakoili hänen toimiaan. Jäsenen IV, Vexenin, yrittäessä paljastaa totuutta Soralle, Axel tappaa Vexenin turvatakseen Marluxian luottamukseen häneen


title: Kingdom Hearts: Chain of Memories

text: Myöhemmin Axelin paettua sekä Larxenen ja Marluxian kuoltua Soran toimesta, Naminé paljastaa korvanneensa Soran oikean ystävän, Kairin, paikan tämän muistoissa. Hän neuvoo Soraa kumppaneineen jäämään nukkumaan linnaan, kunnes Naminé saisi heidän muistonsa korjattua.


title: Kingdom Hearts: Chain of Memories

text:
Reverse/Rebirthin tarina alkaa kun Riku on vankina pimeyden maailmassa, jossa hänen sydämensä käy taistelua Sydämettömien aiemmasta hyökkäyksestä vastannutta Ansemia vastaan. Kuningas Mikin avulla hänen onnistuu pidätellä tätä. Mutta kukistettuaan Organisaation jäsenen V, Lexaeusin, hän joutuu jälleen pimeyteen. Soran kukistettua Marluxia, Naminé auttaa Rikua kohtaamaan pimeytensä ja tuhoamaan Organisaation jäsenen VI, Zexionin. Sen jälkeen Riku tapaa DiZin, joka pyytää häneltä ja Naminélta apua. Samaan aikaan Rikun kopio katoaa ja oikea Riku lähtee Mikin avustuksella asettamaan pimeyttään tasapainoon valonsa kanssa.
Pelistä kehitettiin vuonna 2007 PlayStation 2 -versio, jota myytiin Japanissa "Kingdom Hearts Final Mix+" -paketissa ja Yhdysvalloissa itsenäisenä pelinä. Peliä ei julkaistu Euroopassa. Tässä versiossa on myös ääninäyttelyä.


title: Vuosi nuoruudestani

text: Vuosi nuoruudestani () on vuonna 1999 ensi-iltansa saanut James Mangoldin ohjaama yhdysvaltalainen draamaelokuva. Elokuva perustuu Susanna Kaysenin muistelmiin "Girl, Interrupted" vuodelta 1993. Elokuvan pääosissa ovat Winona Ryder, Angelina Jolie, Brittany Murphy, Whoopi Goldberg ja Vanessa Redgrave.


title: Vuosi nuoruudestani

text: Elokuva sai ensi-iltansa 21. joulukuuta 1999. Angelina Jolie palkittiin Lisa Rowen roolistaan parhaan naissivuosan Oscarilla, Golden Globella ja SAG-palkinnolla.


title: Vuosi nuoruudestani

text: Elokuvassa 18-vuotias, juuri lukiosta valmistunut Susanna Kaysen kirjautuu potilaaksi Claymooren psykiatriseen sairaalaan otettuaan purkillisen aspiriinia vodkan kanssa. Susannan perhe ja psykiatri pitivät tekoa itsemurhayrityksenä. Claymooressa Susanna ystävystyy muiden potilaiden kanssa. Heistä mainittakoon sosiopaatti Lisa, pataloginen valehtelija Georgina, itsensä tuleen sytyttänyt Polly, vain isänsä tuomaa kanaa syövä Daisy ja anorektikko Janet. Erityisen läheiseksi Susanna tulee Lisan kanssa, mikä tuottaakin loppujen lopuksi Susannalle vain lisää ongelmia.


title: Charles Haughey

text: Charles James Haughey, (16. syyskuuta 1925, Castlebar, Mayon kreivikunta – 13. kesäkuuta 2006, Kinsealy, Dublinin kreivikunta) oli irlantilainen poliitikko, joka toimi taoiseachina 1979–1981, 1982 ja 1987–1992. Hän edusti Fianna Fáil-puoluetta. Haughey oli sukupolvensa kiistellyimpiä irlantilaisia poliitikkoja.


title: Charles Haughey

text: Haughey pääsi parlamentin alahuoneeseen vuonna 1957. Hänestä tuli oikeusministeri 1961 ja myöhemmin maatalous- ja valtiovarainministeri.


title: Charles Haughey

text: Uransa jälkeen Haughey'a on syytetty mm. korruptiosta. Hän maksoi jälkikäteen veroja ja sakkoja yli kuuden miljoonan euron edestä.


title: Charles Haughey

text: Haughey oli iirinkieliseltä nimeltään "Cathal Ó hEochaidh".


title: Myllykangas (Ii)

text: Myllykangas on kylä Iin kunnassa Pohjois-Pohjanmaalla valtatie 4:n ja Oulu–Tornio-rautatien varressa Perämeren rannalla. Kylässä sijaitsevat Myllykankaan rautatieasema sekä Merihelmen matkailualue.


title: Vladimir Ashkenazy

text: Vladimir Ashkenazy (; 6. heinäkuuta 1937 Gorki, Neuvostoliitto) on venäläissyntyinen pianisti ja kapellimestari. Hän on ollut Islannin kansalainen vuodesta 1972.


title: Vladimir Ashkenazy

text: Ashkenazy opiskeli Moskovan konservatoriossa ja yksityisesti Lev Oborinin johdolla. Hän voitti vuoden 1955 Chopin-pianokilpailun ja tuli jaetulle ykkössijalle vuoden 1962 Tšaikovski-kilpailussa.


title: Vladimir Ashkenazy

text: Ashkenazy on levyttänyt kaikki Dmitri Šostakovitšin 24 preludia ja fuugaa ja Frédéric Chopinin koko pianotuotannon.


title: Vladimir Ashkenazy

text: Kapellimestarina Ashkenazy on erityisen tunnettu Jean Sibeliuksen sinfonioiden johtamisesta. Hän on vieraillut usein Suomessa. Einojuhani Rautavaara on omistanut hänelle 3. pianokonserttonsa "Gift of Dreams". Ashkenazy oli toivonut Rautavaaralta sellaista konserttoa, jota voisi itse johtaa pianon äärestä.


title: Garret FitzGerald

text: Garret FitzGerald (iirinkieliseltä nimeltään Gearóid MacGearailt, s. 9. helmikuuta 1926, Dublin – 19. toukokuuta 2011 Dublin) oli irlantilainen poliitikko, joka toimi muun muassa taoiseachina, Irlannin pääministerinä, kahteen otteeseen 1980-luvulla. FitzGerald edusti Fine Gael -puoluetta, jonka johdossa hän oli 1977–1987. Pääministerikaudellaan hän oli vaikuttamassa muun muassa Britannian ja Irlannin suhteiden kohentumiseen.


title: Garret FitzGerald

text: Garret FitzGerald syntyi vuonna 1926. Hänen molemmat vanhempansa olivat olleet aktiivisia Sinn Féinin jäseniä Irlannin vapaussodan aikana. Hänen isänsä Desmond FitzGerald toimi myös Irlannin ensimmäisen hallituksen ulkoministerinä.


title: Garret FitzGerald

text: FitzGerald opiskeli University College Dublinissa historiaa, ranskaa ja espanjaa. Hän tapasi yliopistossa myös tulevan vaimonsa Joan O’Farrellin, jonka kanssa meni naimisiin 1947. He saivat kolme lasta. Valmistumisensa jälkeen FitzGerald työskenteli Aer Lingusilla. Sen jälkeen hän oli taloudellisena neuvonantajana ja opetti yliopistossa taloustiedettä, kunnes siirtyi politiikkaan.


title: Garret FitzGerald

text: Vuonna 1965 FitzGerald valittiin Irlannin parlamentin ylähuoneeseen, Seanad Éireanniin. Neljä vuotta myöhemmin hänet valittiin parlamenttivaaleissa alahuoneeseen, Dáil Éireanniin. FitzGerald oli Fine Gaelin liberaalin siiven kannattaja ja tuki maan liittymistä Euroopan talousyhteisöön. Kun Fine Gaelista tuli hallituspuolue 1973 vaaleissa, FitzGerald valittiin ulkoasiainministeriksi. Hän oli merkittävässä asemassa, kun Irlanti oli ensimmäistä kertaa yhteisön puheenjohtajamaa. Hän nosti maansa profiilia ETY:ssä innovatiivillä näkemyksillään ja sujuvalla ranskan osaamisellaan.


title: Garret FitzGerald

text: FitzGerald valittiin vuonna 1977 Fine Gaelin johtajaksi Liam Cosgraven tilalle, kun puolue oli kärsinyt vaalitappion vaaleissa. Hän alkoi ajaa puoluetta liberaalimpaan suuntaan.


title: Garret FitzGerald

text: FitzGeraldin vetämänä Fine Gael sai parhaan vaalituloksensa 50 vuoteen vuoden 1981 vaaleissa. Fine Gael ja Työväenpuolue muodostivat vähemmistöhallituksen, jonka pääministeriksi FitzGerald valittiin. Hallituksen muodostaminen onnistui, kun kolme sitoutumatonta parlamentaarikkoa asettui tukemaan FitzGeraldia. Hallitus sai kuitenkin edeltäjiltään perintönä huonon taloustilanteen, ja uusi talousministeri John Bruton joutui esittelemään nopeasti uuden minibudjetin. Uusien ministereien kokemattomuus näkyi budjetissa, ja sitoutumattomat Jim Kemmy ja Seán Loftus vetivät tukensa pois hallitukselta, kun sitoutumattomilta ei oltu tiedusteltu mielipidettä budjetista etukäteen. FitzGeraldin hallitus kaatuikin helmikuussa 1982.


title: Garret FitzGerald

text: Charles Haughey palasi pääministeriksi, mutta hänenkään johtamansa vähemmistöhallitus ei kestänyt kauan, ja marraskuussa Fine Gael nousi uudestaan valtapuolueeksi ja FitzGerald pääministeriksi. Taloustilanne oli edelleen tukala, ja FitzGeraldin hallitus joutuikin tekemään heti tiukkoja ja epäsuosittuja ratkaisuja talouden vakauttamiseksi.


title: Garret FitzGerald

text: FitzGerald koki pääministerinä kovan tappion heti vuonna 1983, kun hän veti tukensa pois ehdotetulta abortinvastaiselta perustuslainlisäykseltä. Hän ehdotti erilaista sanamuotoa lisäykselle, mutta se ei saanut kannatusta. Lopulta alkuperäinen ehdotus meni selvästi läpi. Kolme vuotta myöhemmin FitzGeraldin ehdottama mahdollisuus avioeroon ei saanut kannatusta. Hänen pääministeriuransa kohokohtia oli Ison-Britannian ja Irlannin sopimus, joka solmittiin 1985. Se takasi Irlannille mahdollisuuden päästä vaikuttamaan Pohjois-Irlannin politiikkaan ensimmäisen kerran sitten vuoden 1921. Sopimus onnistui, vaikka FitzGerald oli kutsunut Britannian ja Irlannin suhdetta katastrofaaliseksi Margaret Thatcherin ja Haugheyn välisten erimielisyyksien jälkeen.


title: Garret FitzGerald

text: Irlannin taloustilanne pysyi kuitenkin heikkona, ja Työväenpuolueen edustajat jättivät hallituksen 1987. Haughey palasi tämän jälkeen pääministeriksi, ja FitzGerald antoi tukensa uudelle hallitukselle. Tämän jälkeen FitzGerald jätti Fine Gealin johtajan paikan. Hän jatkoi kuitenkin Irlannin parlamentissa, mutta jättäytyi aktiivisesta politiikasta vuonna 1992.


title: Garret FitzGerald

text: Eläköidyttyään FitzGerald ei jättänyt politiikkaa kuitenkaan kokonaan, vaan hän osallistui poliittisiin kampanjoihin. Hän esimerkiksi kannatti Nizzan ja Lissabonin sopimuksia. Lisäksi FitzGerald kirjoitti The Ireland Times -lehteen viikoittaisia kolumneja, joissa hän käsitteli politiikkaa ja taloutta. Vuodet 1997–2009 FitzGerald toimi National University of Irelandin kanslerina, ja tuona aikana hän muun muassa johti yliopiston satavuotisjuhlia.


title: Garret FitzGerald

text: FitzGerald kuoli toukokuussa 2011 dublinilaisessa sairaalassa lyhyen sairauden jälkeen.


title: Copa Libertadores

text: Copa Libertadores de América, on Etelä-Amerikan jalkapalloliiton Conmebolin järjestämä maanosan korkein kansainvälinen seurajoukkueiden turnaus, joka luonteeltaan vastaa Euroopan Mestarien liigaa. Eniten mestaruuksia on argentiinalaisella Independientellä jolla on 7 mestaruutta


title: Copa Libertadores

text: Ensimmäisen kerran kilpailu järjestettiin vuonna 1960, jolloin siihen saivat osallistua vain Argentiinan, Bolivian, Brasilian, Chilen, Ecuadorin, Paraguayn, Perun ja Uruguayn mestarijoukkueet. Vuodesta 1970 lähtien kilpailuun ovat saaneet osallistua myös kansallisten sarjojen kakkosjoukkueet sekä myös venezuelalaiset joukkueet.


title: Copa Libertadores

text: Sittemmin ajan mittaan osallistujamäärää on nostettu ja vuonna 2005 osallistui kilpailuun 38 joukkuetta. Hallitsevan mestarin lisäksi osallistui Argentiinasta ja Brasiliasta viisi joukkuetta ja Boliviasta, Chilestä, Kolumbiasta, Ecuadorista, Meksikosta, Paraguaysta, Perusta, Uruguaysta sekä Venezuelasta kolme.


title: Copa Libertadores

text: Cupissa ei käytetä jatkoaikaa ja vierasmaalisääntökin tuli mukaan vasta vuonna 2005.


title: Copa Libertadores

text: Copa Libertadoresin voittaja edustaa Etelä-Amerikkaa seurajoukkueiden maailmanmestaruuskilpailuissa. Aiemmin kilpailun voittaja osallistui Intercontinental Cupiin. Copa Libertadoresin mestari kohtaa myös toisen Etelä-Amerikan seurajoukkueiden kilpailun Copa Sudamericanan mestarin Recopa Sudamericanassa, joka vastaa Euroopan Super Cupia.


title: Copa Libertadores

text: Copa Libertadoresin finaali pelattiin vuoteen 1987 asti kaksiosaisena siten että voittaja ratkaistiin pisteillä (2 voitosta, 1 tasapelistä ja 0 tappiosta). Mikäli pisteet olivat tasan, pelattiin kolmas ja ratkaiseva ottelu puolueettomalla kentällä. Jos kolmas ottelu päättyi tasan, voittaja ratkaistiin maalierolla tai rangaistuspotkukilpailulla eronkin ollessa tasan. Vuosina 1988–2004 kahden ottelun yhteismaalit ratkaisivat voittajan ja tasatilanteessa mentiin suoraan rangaistuspotkukisaan. Vuonna 2005 otettiin käyttöön myös vierasmaalisääntö eli vieraskentällä tehtyjen maalien määrä ratkaisee yhteismaalien ollessa tasan.


title: Poikkileikkausaineisto

text: Poikkileikkausaineisto on yleisin aineistotyyppi yhteiskuntatieteissä. Aineisto muodostaa poikkileikkauksen, kun siinä on satunnaisotannalla poimituista yksiköstä vain yksi mittaus. Esimerkiksi kyselytutkimuksesta saadaan tyypillisesti poikkileikkausaineisto. Poikkileikkausaineiston otoskoko on usein suuri verrattuna aikasarja-aineistoihin. Aikasarjassa on samasta yksiköstä useita mittauksia.


title: Poikkileikkausaineisto

text: Jos mittaus toistetaan samoilta yksilöiltä myöhemmin, aineistoon saadaan myös aikaulottuvuus ja sitä kutsutaan pitkittäisaineistoksi tai paneeliaineistoksi. Koska poikkileikkausaineistossa on havainto vain yhdeltä ajanhetkeltä, on kausaliteettien päättely sen perusteella vaikeaa. Toistuvat mittaukset helpottavat kausaliteettien päättelemistä. Lisäksi ne mahdollistavat tehokkaampien menetelmien käytön mittausvirheiden ja puuttuvien muuttujien aiheuttaman virheiden korjaamisessa.


title: Sam Mendes

text: Samuel Alexander ”Sam” Mendes, CBE (s. 1. elokuuta 1965 Reading, Englanti) on brittiläinen teatteri- ja elokuvaohjaaja.


title: Sam Mendes

text: Hän aloitti ohjaajanuransa Britanniassa teatteriohjaajana. Hänen tunnetuin teatterityönsä lienee vuoden 1998 "Cabaret", jossa näytteli muun muassa Alan Cumming.


title: Sam Mendes

text: Mendesin ensimmäinen elokuva oli yleisömenestystä ja loistavat arvostelut saanut "American Beauty". Mendes sai ohjauksestaan useita palkintoja, muun muassa Oscarin, Golden Globen ja elokuvaohjaajien ammattiliiton DGA-palkinnon.


title: Sam Mendes

text: Vuonna 2012 Mendes ohjasi elokuvan "007 Skyfall". Se nousi kaikkien aikojen tuottoisimmaksi James Bond -elokuvaksi; se on tuottanut maailmanlaajuisesti yli 1,1 miljardia dollaria.


title: Sam Mendes

text: Mendes oli naimisissa näyttelijä Kate Winsletin kanssa vuosina 2003–2010. He olivat tutustuneet vuonna 2001. Heillä on yksi yhteinen lapsi, joulukuussa 2003 syntynyt poika. Tammikuussa 2017 Mendes avioitui trumpetisti Alison Balsomin kanssa.


title: Cogito ergo sum

text: ”Cogito, ergo sum” (latinaa: ”ajattelen, siis olen [olemassa]”) on René Descartesin filosofinen lausuma, josta on tullut länsimaisen rationalismin kulmakivi. Descartes halusi filosofiassaan epäillä kaikkea ja etenkin aistihavaintoja järjestelmällisesti. Kuitenkin hän tuli siihen tulokseen, että kaikesta huolimatta yksi asia on varma: vähintään subjektin henkisen minän, ajattelevan mielen, on oltava olemassa, koska jokinhan epäilee aistien antamaa todistusta. Lausuma kuvaa tätä havaintoa.


title: Cogito ergo sum

text: Lausuma on käännös Descartesin alkuperäisestä ranskankielisestä lauseesta ”"Je pense, donc je suis"”, joka esiintyy sekä hänen teoksessaan "Metodin esitys" (IV) vuodelta 1637 että teoksessa "Filosofian periaatteet" (I.7) vuodelta 1644. Kokonaisuudessaan lause kuului: ”"Ac proinde haec cognitio, ego cogito, ergo sum, est omnium prima et certissima [..]"”. Laajemmin Descartes käsittelee ajatusta teoksessaan "Mietiskelyjä ensimmäisestä filosofiasta" (II) vuodelta 1641, mutta toisin sanoin.


title: Cogito ergo sum

text: Ensimmäisen kerran lausuma ”"cogito ergo sum"” esiintyi Descartesin teoksessa "Metodin esitys" hänen tiellään kohti täydellistä epäilyä. Hän esitti lausuman seuraavassa muodossa:


title: Cogito ergo sum

text: Lausuma ei esiinny Descartesin merkittävimmässä teoksessa "Mietiskelyjä ensimmäisestä filosofiasta", vaikka lausumasta puhuttaessa viitataan usein juuri siihen. Descartes ajatteli, että tämä lausuma, jota hän oli käyttänyt aikaisemmassa teoksessaan "Metodin esitys", oli ollut osittain harhaanjohtava, koska sana "cogito" viittasi paitsi ajatteluun yleensä myös johtopäätösten tekemiseen. Niinpä hän halusi välttää sanaa, ja "Mietiskelyissä" lausuma on muodossa ”Minä olen, minä olen olemassa”. Descartes tarkoitti tällä ”ensimmäisellä varmalla tosiasialla” sitä, että aina kun hän ajattelee mielessään olevansa, oleminen on välttämättä todellista.


title: Cogito ergo sum

text: Tämä uusi lausuma esiintyy toisen mietiskelyn alkupuolella, sen jälkeen kun Descartes oli saavuttanut äärimmäisen epäilemisen tason. Hän jatkaa tutkimalla jos mitään on jäänyt jäljelle tältä epäilyltä. Descartes uskoi, että hän löysi sellaisen seikan omasta olemassaolostaan: ei ollut mahdollista epäillä, ettei hän itse olisi olemassa. Vaikka kartesiolainen demoni, jota Descartes käytti välttääkseen liukumista takaisin huonosti perusteltuihin uskomuksiin, olisi pettänyt häntä kuinka, hänen uskonsa hänen omaan olemassaoloonsa oli turvattu, koska kuinka demoni olisi voinut pettää häntä, jos hän ei olisi olemassa petettäväksi?


title: Cogito ergo sum

text: On huomattava kaksi seikkaa. Ensinnäkin Descartes väittää olevansa varma ainoastaan "omasta" olemassaolostaan, ensimmäisen persoonan näkökulmasta — hän ei ole todistanut muiden mielien olemassaoloa tässä vaiheessa. Asia on siis sellainen, joka jokaisen on ajateltava itse omalla kohdallaan mietiskelyjä luettaessa. Toisekseen Descartes ei väitä että hänen olemassaolonsa olisi välttämätön, hän sanoo, että ”jos hän ajattelee” silloin hän on välttämättä olemassa.


title: Cogito ergo sum

text: Descartes ei käytä tätä ensimmäistä varmuutta perustana, jonka päälle hän rakentaisi lisää tietämystä, mutta kuitenkin yhtenä liikkumattomana pisteenä, jonka avulla hän voi alkaa palauttaa uskomuksiaan. Kuten hän itse sanoo:


title: Cogito ergo sum

text: Vaikkakin lausuman esittämä ajatus on yleisesti laitettu Descartesin nimiin, useat häntä edeltäneet filosofit ovat esittäneet jossain määrin samanlaisia argumentteja. Jo Aristoteles kirjoitti ”itseään ajattelevasta järjestä” "Metafysiikassaan".


title: Cogito ergo sum

text: Tunnetuimpana lähes samanlaisen ajatuksen, "”Si enim fallor, sum”" (”jos erehdyn, niin olen”), esitti kirkkoisä Augustinus teoksessaan "Jumalan valtio" (XI.26), ennakoiden myös argumenttia vastaan nykyaikana suunnattuja vasta-argumentteja. Augustinus esittää ajatuksen myös teoksessaan "Soliloquia" seuraavassa muodossa: ”Sinä, joka haluat tietää, tiedätkö, että olet? Minä tiedän sen. Mistä olet tullut? En tiedä. Tunnetko olevasi yksi vai moni? En tiedä. Tunnetko olevasi liikkeessä? En tiedä. Tiedätkö ajattelevasi? Tiedän”. Samalla Augustinus tulee vastanneeksi Pierre Gassendin cogito-argumenttia vastaan suuntaamaan vastaväitteeseen siitä, eikö ”ajattelun” sijasta voisi yhtä hyvin argumentoida vaikka "”ambulo, ergo sum”" (”kävelen, siis olen”).


title: Cogito ergo sum

text: Blaise Pascal antaa ymmärtää, että jo hyvin pian jotkut katsoivat Descartesin lähinnä lainanneen ajatuksen Augustinukselta. Descartes itsekin sai kuulla Augustinuksen ajatelleen hyvin samalla tavalla viimeistään kun tarkistutti tekstiään Marin Mersennen avustuksella. Hän ei kuitenkaan myöntänyt lukeneensa Augustinusta ennen tätä, ainoastaan tämän jälkeen.


title: Cogito ergo sum

text: Lausumaa on kritisoitu paljon. Enimmäkseen on keskusteltu loogisesta etenemisestä ”ajattelusta” ”olemassaoloon”. Tämä vaikuttaa olevan syllogistinen johtopäätös, joka edellyttää lisäpremissin ”mikä ajattelee, on olemassa”, ja tämä lisäpremissi olisi varmastikin hylätty lausumaa edeltäneen täydellisen epäilyn aikana.


title: Cogito ergo sum

text: Voidaan väittää, että ”mikä ajattelee, on olemassa” olisi itsestään selvää eikä siksi metodisen epäilyn kohde. Descartes ei kuitenkaan käyttänyt tätä puolustusta. Hän vastasi kritiikkiin myöntämällä lisäpremissin tarpeen, mutta sen sijaan kieltämällä sen että lausuma olisi syllogismi.


title: Cogito ergo sum

text: Ehkä relevantimpi vastaväite on, onko Descartesin lausuman ”minä” oikeutettu. Bernard Williams tarjoaa teoksessaan "Descartes, The Project of Pure Enquiry" aiheesta täyden käsittelyn. Tärkein vastaväite, niin kuin Georg Lichtenberg sen esitti, on, että Descartesin olisi ajattelevan olennon olettamisen sijasta pitänyt sanoa vain ”jonkinlaista ajattelua tapahtuu”. Hänen mukaansa Descartes päätteli lausumasta liian paljon — ajattelevan olennon olemassaolo, viittaus ”minään”, oli enemmän kuin päätelmä itsessään oikeutti.


title: Cogito ergo sum

text: Williams käsittelee vastaväitettä laajasti ja väittää, ettei ole mahdollista käsittää väitettä ”ajattelua on olemassa” ilman, että liittäisi sen johonkin. Ensin vaikuttaa, ettei tämän jonkun kuitenkaan tarvitse olla ajattelija, ”minä”, mutta Williams käy läpi kaikki eri vaihtoehdot osoittaen, ettei mikään niistä ole riittävä. Näin hän päättelee, että Descartesin esittämä lausuman muotoilu on oikeutettu, vaikkakaan Descartes ei välttämättä ymmärtänyt samalla tarkkuudella miksi näin on.


title: Cogito ergo sum

text: Vaikka edellä kuvatut kaksi argumenttia lausumaa vastaan epäonnistuvat, Williams esittää muita argumentteja. Hän väittää esimerkiksi, että puhuessamme ajattelusta, tai sanoessamme ”ajattelen”, olemme tekemisissä jonkin sellaisen kanssa, joka on ymmärrettävissä kolmanneksi persoonaksi: ensimmäisessä tapauksessa kohteena olevien ”ajattelutapahtumien” ja jälkimmäisessä kohteena olevan ajattelevan olennon kanssa. Tällöin ongelmana on introspektioon tai tietoisuutta koskevaan kokemukseemme perustuen se, ettei tietoisuudella ole mitään tapaa päätellä mitään kolmansien persoonien olemassaolosta, sillä tämä vaatisi mahdotonta ajattelua — Descarteshan oli sidottu pelkästään oman tietoisuutensa antamaan todistukseen.


title: Cogito ergo sum

text: Monet jotka kohtaavat lausuman ”ajattelen, siis olen” ensimmäistä kertaa yrittävät kumota sen kääntämällä sen toisin päin ja toteamalla ”en ajattele, siis en ole”. Voitaisiin kuitenkin sanoa esimerkiksi, että kivi ei ajattele, mutta on kuitenkin olemassa, jolloin Descartes olisi ollut väärässä. Tämä on kuitenkin eräs looginen virhepäätelmä, non sequitur — oikea modus tollens -korollaari olisi ”en ole olemassa, siis en ajattele”.


title: Yhteisösakko

text: Yhteisösakko on oikeushenkilölle annettava sakkorangaistus rikollisesta toiminnasta. Siitä on säädetty rikoslain yhdeksännessä luvussa. Oikeushenkilö tuomitaan yhteisösakkoon, jos sen lakisääteiseen toimielimeen tai muuhun johtoon kuuluva on ollut osallinen rikokseen tai sallinut rikoksen tekemisen. Yhteisösakko voidaan tuomita myös, jos oikeushenkilön toiminnassa ei ole noudatettu vaadittavaa huolellisuutta ja varovaisuutta rikoksen ehkäisemiseksi.


title: Rovaniemen Kiekko

text: Rovaniemen Kiekko eli RoKi on rovaniemeläinen jääkiekkoseura, joka pelaa kaudella 2018-2019 Suomen toiseksi korkeimmalla sarjatasolla Mestiksessä.


title: Rovaniemen Kiekko

text: RoKi on vuonna 1979 perustettu jääkiekkoseura. 1980-luvun ajan seura piti yllä jääkiekkoharrastusta Rovaniemellä, eikä tuolloin Lapin-Aukean luonnonjääkaukalossa pelannut seura kyennyt nostamaan toimintansa tasoa III-divisioonaa korkeammalle. 1990-luvulla kaupungin jääkiekon siirryttyä tekojääaikaan seuran harrastajamäärät alkoivat hiljalleen kasvaa, ja vuonna 1995 seuran edustusjoukkue nousi II-divisioonaan (nyk. Suomi-sarja). Seuran juniorityö huomioitiin vuonna 1997 Nuori Suomi sinettiseura -tunnuksella. Roki oli täten Lapin ensimmäinen jääkiekon sinettiseura ja samalla Suomen kymmenes.


title: Rovaniemen Kiekko

text: 2002 perustettiin RoKi-79 Hockey Oy, jonka alaisuuteen siirrettiin edustuskiekkoilu. Samalla perustettiin myös RoKi II, nykyinen RoKi A (joukkue pelaa II-divisioonaa), joka siirtyi ry:n alaisuuteen, kuten myös junioripuoli.


title: Rovaniemen Kiekko

text: 2004 RoKi Hockey asetti tavoitteekseen nousta Mestikseen seuraavan kolmen vuoden aikana. Seura onkin voittanut oman Suomi-sarjan lohkonsa kahtena vuonna peräkkäin (2005 ja 2006). Menestys sarjan jälkeisissä pudotuspeleissä on kuitenkin ollut molempina vuosina vaatimatonta.


title: Rovaniemen Kiekko

text: 2009 RoKi oli oman lohkonsa ensimmäinen ja koko Suomi-sarjan toinen ja pääsi karsimaan Mestikseen noususta. RoKi pelasi itsensä myös karsintasarjan toiseksi ja nousi näin Mestikseen. Roki ratkaisevassa ottelussa se voitti Savonlinnan Pallokerhon 4-3. Ratkaisuottelua seurasi täysi halli, noin 3200 katsojaa.


title: Rovaniemen Kiekko

text: RoKin Mestis-nousua pohjustanut kiekkohuuma jatkui myös uudella sarjatasolla. Mestis-kuntoon remontoitu halli oli alkukaudesta loppuunmyyty ja uusia yhteistyökumppaneita tuli toimintaan mukaan. RoKi asetti tavoitteekseen pudotuspelit ja sarjapaikan säilyminen.


title: Rovaniemen Kiekko

text: RoKin noustua Mestikseen Oulun Kärpät tarjosi joukkueelle farmisopimusta, joka olisi mahdollistanut pelaajien nostot liigajoukkuueeseen ja päinvastoin. Kärppien ja RoKin oli tarkoitus pelata ystävyysottelu Rovaniemellä 16. joulukuuta 2009, jonka tuotoilla Kärpät olisi ostanut RoKin osakkeita. RoKi tarjosi Kärpille jopa 20 prosentin osakkuutta, mutta Kärpät itse oli kiinnostunut vain kymmenestä prosentista. Ottelu ja samalla yhteistyöajatus kuitenkin kariutuivat negatiivisen julkisuuden johdosta, kun paikallinen faniryhmittymä Rumpuryhmä ry teki aiheesta julkilausuman, jossa kehotettiin rovaniemeläisiä boikotoimaan tapahtumaa ja osallistumaan Kärppien "poisostoon". Perusteena oli se, että farmisopimus olisi estänyt RoKin nousun SM-liigaan.


title: Rovaniemen Kiekko

text: Mestiksessä RoKi menestyi vaisusti, vaikka sekä yleisön että seuran odotukset olivat suuria. Roki voitti kauden 45 ottelustaan vain kahdeksan varsinaisella peliajalla. Joukkue jäi sarjataulukon viimeiseksi ja joutui yhdessä Heinolan Kiekon (HeKi) kanssa karsintasarjaan Suomi-sarjan voittajakaksikon, oululaisen Kiekko-Laserin ja tuusulaisen KJT TuusKin kanssa.


title: Rovaniemen Kiekko

text: Koska karsintasarjan jälkeen RoKilla ja Kiekko-Laserilla oli yhtä paljon pisteitä, viimeisestä Mestis-paikasta pelattiin uusintaottelu RoKin kotihallissa. RoKin Mestis-taival päättyi Lappi-Areenalla kitkerään karsiutumiseen, kun Kiekko-Laser oli ratkaisevassa ottelussa parempi lukemin 4–2. Kärpät teki Kiekko-Laserin kanssa farmisopimuksen vielä samana keväänä.


title: Rovaniemen Kiekko

text: Kaudella 2010–2011 RoKi palasi jälleen Suomi-sarjaan.


title: Rovaniemen Kiekko

text:
Kaudella 2010–2011 RoKi oli alkulohkonsa toinen. Se pääsi jälleen karsimaan Mestis-paikasta yhdessä KooVeen, HCK:n ja Mestis-jumbo Hokkin kanssa. Järjestelmä oli muuttunut edellisvuodesta siten, että nyt vain karsintojen voittaja nousisi Mestikseen. Sarja pelattiin kaksinkertaisena. RoKi pelasi karsinnoissa hyvin, tasaten voitot HoKin kanssa ja murskaten näytöstyyliin HCK:n kahteen otteeseen, mutta jäi lopulta niukasti ulos. Karsiutumisen syynä nähtiin yllättävä tappio heikoimpana pidetylle KooVeelle toisessa ottelussa, jonka johdosta Hokki säilytti Mestis-paikkansa kahden pisteen erolla RoKiin.
Kaudella 2012–2013 RoKi lähti jälleen tavoittelemaan Mestis-nousua. Se saikin koottua vahvan joukkueen jolla voitti hieman ylivoimaisestikin Suomi-sarjan alkulohkonsa. Alkusarjan jälkeen joukkueeseen liittyivät RoKin kasvatit Antti Iivari ja Henri Fomin, joiden odotettiin yhä vahvistavan joukkuetta. RoKi voitti myös jatkosarjansa ja näin ollen Suomisarjan-mestaruuden edeten Mestiskarsintoihin. Karsinnoissa se voitti kaksi ensimmäistä peliään ja johtikin sarjaa Mestis-joukkue HCK:n kärsittyä yllättäen pistemenetyksen Pyrylle. RoKi kuitenkin hävisi HCK:lle ja menetti pisteen Keupaa vastaan, joten Lappi Areenalla pelatussa viimeisessä ottelussa RoKin oli pakko voittaa HCK viedäkseen ratkaisun uusintaotteluun. HC Keski-Uusimaa kuitenkin voitti ottelun 4-2 ja uusintaottelu sekä Mestis jäivät jälleen kerran haaveeksi.


title: Rovaniemen Kiekko

text: Kaudelle 2013–2014 Suomi-sarja muuttui valtakunnalliseksi, joka tiesi lisääntyneitä matkustuskustannuksia niin RoKille kuin muillekin sarjan joukkueille. Lisäksi maalivahti Tuukka Huumosen lopettaminen kesken kauden aiheutti jonkin asteisia ongelmia joukkueelle. Kuitenkin RoKi selviytyi runkosarjan voittajaksi kahden pisteen erolla S-Kiekkoon. Pudotuspelien 1. kierroksella vastaan asettunut KeuPa HT antoi kuitenkin rovaniemeläisille shokkihoitoa voittamalla otteluparin suoraan kahdessa ottelussa. Näin nousuhaaveet jouduttiin jälleen siirtämään tuonnemmaksi. Kauden 2014-2015 RoKi sijoittui neljänneksi runkosarjan päätteeksi ja pudotuspelin vastustajaksi asettui Bewe TuusKi, mutta hävisi tuusulaiselle 1-3 voitoin.


title: Rovaniemen Kiekko

text:
Jääkiekkoliiton lisenssikomitean päätöksellä RoKi nousi Mestikseen kaudeksi 2015–2016 niin sanotulle villi kortti -paikalle, jolle nostettiin samalla myös Kokkolan Hermes.
Mestis-kausi 2016-17 on RoKin osalta alkanut kohtalaisesti.


title: Wings (videopeli)

text: Wings on Miika Virpiojan kehittämä indie-videopeli, joka julkaistiin MS-DOS-käyttöjärjestelmälle vuonna 1996 shareware-julkaisuna. Myöhemmin peli julkaistiin ilmaislevitykseen. Pelin jatko-osa "Wings 2" julkaistiin vuonna 2006.


title: Wings (videopeli)

text: Peli saavutti aikoinaan suhteellisen hyvin suosiota, eritoten tultuaan ilmaiseksi. "Wings" tukee moninpeliä nollakaapelin tai modeemin avulla, mutta pääsääntöisesti peli on tarkoitettu yhdellä koneella pelattavaksi. Yhdellä koneella peliä voi pelata samanaikaisesti korkeintaan neljä henkilöä. "Wings" sisältää myös tekoälyohjatut vastustajat.


title: Wings (videopeli)

text: "Wingsissä" on kaksi pelimuotoa, deathmatch ja luolalentelyille perinteinen Last Man Standing.


title: Wings (videopeli)

text: Jokaisella pelaajalla on aluksessaan tavallinen ase ja yksi varikolla valittava erikoisase. Erilaisia erikoisaseita on yhteensä 33.


title: Richard E. Byrd

text:
Richard Evelyn Byrd (25. lokakuuta 1888 – 11. maaliskuuta 1957) oli amerikkalainen kuuluisa lentäjä ja naparetkeilyn pioneeri.
Sotilasarvoltaan hän oli kontra-amiraali.


title: Richard E. Byrd

text: 9. toukokuuta 1926 Byrd ja Floyd Bennett yrittivät lentää yli pohjoisnavan. Byrdin läheinen ystävä ja pitkäaikainen tukija, autotehtailija Henry Fordin poika Edsel Ford lahjoitti heille lentoa varten kolmimoottorisen Fokker-koneen joka sai hänen tyttärensä mukaan nimen "Josephine Ford". Ford rahoitti myös poltto- ja voiteluaineet sekä ammattitaitoisen mekaanikkoryhmän, joka kokosi koneen lähtöpaikassa. Alun perin pyörillä varustettuun koneeseen vaihdettiin tätä lentoa varten sukset.


title: Richard E. Byrd

text: Byrd ja Bennett väittivät saavuttaneensa navan, mutta heidän päiväkirjamerkintöjensä ja Bernt Balchenin heidän lentokoneelleen tekemän mekaanisen analyysin perusteella on oletettavaa, etteivät he saavuttaneet napaa. Tosin Balchen ei ole puolueettomin mahdollinen tutkija: hän väittää kuulleensa totuuden Floyd Bennettiltä – joka kuitenkin kiisti tämän väitteen kuolemaansa asti.


title: Richard E. Byrd

text: Sen sijaan Roald Amundsen, joka oli vastaavalla lennolla samaan aikaan ja saapui Pohjoisnavalle noin viikko Byrdin lennon jälkeen, asettui ehdottomasti tukemaan Byrdiä ja onnitteli tätä mahdollisimman julkisesti saavutuksesta. Amundsenin vaikutusvaltaisen kumppanin Lincoln Ellsworthin ansiosta tämä kannanotto levisi maailmanlaajuisesti.


title: Richard E. Byrd

text: Ainoa seikka mikä voisi tukea Balchenin väitteitä on se, että "Josephine Ford"in oikeanpuoleisesta moottorista vuoti öljyä heidän palatessaan – vuoto oli tosin vähäinen ja öljyä oli jäljellä runsaasti koneen palatessa. Lisäksi konetyyppi pystyi hyvin säilyttämään lentokorkeutensa kahdellakin moottorilla, vain matkanopeus kärsi hiukan.


title: Richard E. Byrd

text: Saavutus toi Byrdille laajaa mainetta ja takasi rahoituksen etelänavan valloitukselle.


title: Richard E. Byrd

text: Salaliittoteoriat väittävät, että Pohjoisnavalle olisi jalallaan astunut vasta 3. toukokuuta 1953 neljä amerikkalaista lentäjää, jotka tulivat paikalle suksin varustetulla C-47 -koneella. Kukaan ei tosin tiedä näiden miesten nimiä, väitteen mukaan siksi, että maailmaa kiinnosti tuolloin eniten Mount Everestin käynnissä ollut valloitus. Kyseisen lähteen luotettavuus tosin kärsinee siitä, että artikkelin kirjoittaja sekoittaa totaalisesti Byrdin, Bennettin ja Balchenin nimet keskenään.


title: Richard E. Byrd

text: Byrd ja kolme muuta, Bernt Balchen, Bert Acosta ja George Noville lensivät "America"-koneella New Yorkista (29. kesäkuuta 1927) Pariisiin (1. heinäkuuta 1927). He hävisivät kilpailun täpärästi Charles Lindberghille: Byrdin kone oli nokkapainoinen ja joutui startissa onnettomuuteen vaurioituen lievästi. Koska Lindbergh oli lähtövalmis, Byrd osoitti suurta urheilumieltä ja tarjosi kilpailijalleen omat huoltovarauksensa ja reittinsä. Vaikka hän hävisikin kilpailun, temppu kannatti: hänellä ei sen jälkeen juuri ollut puutetta sponsoreista.


title: Richard E. Byrd

text: Vuonna 1928 Byrd aloitti ensimmäisen tutkimusmatkansa Etelämantereelle mukanaan kaksi laivaa, "City of New York" ja "Eleanor Bolling" sekä kolme lentokonetta: Ford Trimotor nimeltä "Floyd Bennett" sekä yksimoottoriset Fokker Universal sekä taittuvasiipinen Fairchild; näistä Fokker menetettiin vuoden 1928 viimeisellä tutkimusmatkalla myrskyn revittyä sen kiinnittimet irti leiripaikalla. Mukana oli vielä Ford-merkkinen lumiauto. Toisaalla Hubert Wilkins oli jo lentänyt Grahamin maan yllä Etelämantereella.


title: Richard E. Byrd

text: Jäänmurtaja Larsen raivasi Citylle ja muille laivoille tietä. Byrd rantautui puolentoista kilometrin päähän Framhemistä. Viisi koiravaljakkoa kuljetti 625 tonnia tulevan tutkimusaseman paikalle Rossin jäälautalle. Koiravaljakoilla oli kokeneet ajajat. Koiravaljakko näytti jälleen kerran ehdottoman ylivoimaisuutensa kuljetusvälineenä noissa jäisissä oloissa. Koirina oli yksinomaan grönlanninpystykorvia, jotka jo olivat näyttäneet kestävyytensä ja vähään tyytymisensä.


title: Richard E. Byrd

text: Eräällä veneretkellä miekkavalaat yrittivät hyökätä moottoriveneen kimppuun. Little Americaa rakennettiin siten, että ensin valmistuivat "hallintorakennus", "messihalli" ja "norjalainen rakennus". Lumen sataessa rakennettujen talojen välille kaivettiin lumitunneleita. Little Americasta tuli kylä, jossa oli työpajoja, varastoja ja laboratorioita. Lumen pinnalla näkyi vain kaksi radiomastoa. Byrdin retkikunnalla oli käytössään monia keveitä radiopuhelimia. Little American radiokeskus oli messihalli eli WFA.


title: Richard E. Byrd

text: Little American rakentamisen jälkeen tieteelliset tutkimusretket koiravaljakoita ja lentokoneita käyttäen alkoivat.


title: Richard E. Byrd

text: Byrd nousi ensimmäisen kerran Antarktiksella ilmaan 27. tammikuuta 1929. Tunnin päästä kone oli Hal Flood Bayn yllä. Kone lensi 200 kilometrin tuntivauhdilla. 18. helmikuuta Fokker- ja Fairchild-koneet lensivät Rockefeller Mountainsin lähelle ja tämä lentoretkikunta löysi vuorten välistä pieniä jäätyneitä järviä. Pian tämän tiedustelulennon jälkeen McKinley valokuvasi Fairchild-koneellaan juuri löydettyjä vuoria. 7. maaliskuuta laskeuduttiin ensi kertaa kauas Etelänapamanterelle Rockefellerin vuorille. Mutta ennen paluuta nousi myrsky, ja Gouldin ryhmä jäi eristyksiin vuorten keskelle yli viikoksi. Radioyhteyttä ei saatu, ja Byrd oli huolissaan kolmesta kadonneesta miehestä. Oli myöhäinen Etelämantereen syksy, Byrd nousi ilmaan Fairchildillä. Taivas pilvistyi uudelleen. Byrd onnistui löytämään Gouldin miehet, jotka olivat elossa ja kunnossa, mutta Fokker oli särkynyt laskussa. Laskeutumispaikka oli jäätynyt järvi, joka näytti laikukkaan olemuksensa takia vaaralliselta möhkälemaastolta Byrdin laskeutuessa hämärässä. Fokker oli särkynyt siten, että se oli lähtenyt tuulen mukaan myrskyn noustua, ja syöksynyt jäähän, jonne rikkoutunut. Radiolähetin oli särkynyt, mutta vastaanotin ehjä. Byrdin retkikunta talvehti Little Americassa.


title: Richard E. Byrd

text:
Keväällä 1929 päätettiin lähteä retkelle kohti etelän vuoria koiravaljakoiden ja lumiauton avulla. Aluksi perustettiin varastoja. 81 leveysasteen eteläpuolella alkoi hyvin vaikeakulkuinen, railoinen vyöhyke. Lumiauto lähti kohti etelää. Sitä ohjanneet miehet uhosivat ajavansa vaikka etelänavalle asti. Lumiauto kulki jonkun matkaa, mutta lakkasi toimimasta, ja autossa olleet miehet palasivat jalan takaisin, vetäen tavaroitaan reessä.
Lumiautomiehistön vastaanottoa voimisti Little Americaan palattaessa ilotulitus. Byrd nousi miehineen ilmaan koneellaan, ja näki alla hylätyn lumiauton, sitten kaoottisen halkeama-alueen ja lopulta viisi koiravaljakkoa matkalla kohti perustettavaa varastoa. Mutta Byrd lensi eteenpäin kohti vuoria, jotka alkoivat lopulta erottua lounaasta.
Laskeutuminen vuoriston lähelle onnistui, ja koneen kyydissä olleet miehet rakensivat polttoaine- ja tarvikevarastoa. Paluumatkalla polttoaine loppui, ja lentokoneen radio ei toiminut. Mutta asemalla ollut kaukonäköinen Haines oli lähettänyt apukoneen Byrdin avuksi.


title: Richard E. Byrd

text: 28--29. marraskuuta 1929 Byrd lensi yhdessä Bernt Balchenin, radisti Harold Junen ja valokuvaaja Ashley McKinleyn kanssa "Ford Trimotor"-koneella etelänavalle ja takaisin laskeutumatta sinne.


title: Richard E. Byrd

text:
"Floyd Bennett"-niminen Ford Trimotor nousi ilmaan Little Americasta 28. marraskuuta 1929 kello 15:29. Kone lensi keskimäärin 144 kilometriä tunnissa. Koneessa oli miesten lisäksi lastina kamera, ruokaa ja polttoainetta kanistereina. Näin ollen kone painoi 6750 kg.
Suunnistukseen käytettiin aurinkokompassia, magneettinen kompassi ei toiminut häin etelässä magneettisen navan läheisyyden takia. Lentäessään etelään pituuspiiriä 163°45'W miehet etsivät turhaan vuorten lähellä Amundsenin näkemää Carmenin maata, kun oli tultu 85. eteläiselle leveydelle.
Noin 160 km päässä eteläisistä Kuningatar Maudin vuorista näkyi geologinen ryhmä. Koneessa pelotti se, että eteläpuolella koneen oli noustava korkeammalle napaylängön ylle vuorten halki.


title: Richard E. Byrd

text: Byrd päätti lentää koneen pitkin tuntemattoman, leveän näköisen Livin laaksojäätikön läpi, jonka pohja oli ympäröiviä korkeita vuoria matalammalla. Koneen kiivetessä Livin jäätikön yllä siinä näkyi jopa 120 m korkuisia jääputouksia. Noin 2750 metrissä kävi selväksi, että kone ei kykenisi sitä keventämättä nousemaan napaylängön ylle. Tarvittiin 600 metriä lisää korkeutta ja konetta täytyi jollain tavoin keventää. Polttoaineiden hätätyhjennys muutamassa sekunnissa olisi keventänyt konetta, mutta surmannut miehet kuitenkin. Lentäjä Balchen päätti heittää 100 kg tarvikkeita yli laidan. McKinley heitti ulos kaksi 56 kg ruokasäkkiä, neljän miehen kuukauden ruoat. Kun säkit ja tyhjän polttoainesäiliöt lensivät pois, kone nousi heti. Mutta Nansenin vuorelta puhalsi voimakas laskuvirtaus.


title: Richard E. Byrd

text:
Lopulta kone nousi Mount Fridtjof Nansen ja Mount Fisherin välistä napaylängön ylle noin kello 21:45. Napaylänkö oli vain noin 150 m alla, ja kone olis voinut lisätä korkeutta enää vain muutaman sadan metrin verran. Kello oli 21:45.
Ympärillä näkyi monia Amundsenin löytämiä vuoria.
Noin 1:14 29. marraskuuta kone oli Etelänavan yllä.
Kone lensi napaylängöltä takaisin Axel Heibergin jäätikön kautta ja laskeutui vuorten juurelle aiemmalla lennolla tehdyn polttoainevaraston lähelle kello 4:47.
Kone oli kello 10:08 Little Americassa. Retkikunta toi saaliikseen vuoriketjusta olevia valokuvia.


title: Richard E. Byrd

text: Lento teki Byrdistä maailmankuulun. Tätäkin Byrdin saavutusta on jälkikäteen epäilty, ja Byrd oli mukana olevasta konjakista pahasti juovuksissa palattaessa. Joka tapauksessa on täysin kiistatonta, että Byrd nousi koneellaan napaylängölle. Lento vei 18 tuntia, 41 minuuttia.


title: Richard E. Byrd

text: 5. joulukuuta lennettiin vallijäätä Edsel Fordin vuoren seuduille asti. Löydettin jäättömiä järviä, jotka olivat jään keskellä olevia salmia tai lahtia. Byrdin retkikunta lähti Little Americasta 1930, jolloin Rossin meri oli normaalia pidenpään jäässä, ja Byrd oli jo kutsunut valaanpyytäjiä avukseen. Retkikunta palasi Yhdysvaltoihin 18. kesäkuuta 1930.


title: Richard E. Byrd

text: Toisella matkalla aluksina olivat vanha rahtilaiva "Jacob Ruppert", joka sopi lähinnä koirien sekä kevyemmän varustuksen kuljettamiseen sekä höyrykoneella varustettu parkkilaiva "Bear of Oakland", joka puolestaan oli jykevistä tammilankuista rakennettu jääkelpoinen alus.


title: Richard E. Byrd

text: Byrd seikkaili aluksi muualla Etelämantereella ja saapui uudestaan Valaslahteen. Aluksi oli ongelmia. Tavaroiden purkaminen vallijäälle ei ollut onnistua, kun vallijään reuna muutteli muotoaan jatkuvasti jäävuorten irrotessa siitä. Kaksi Citroën-traktoria syttyi tuleen, mutta tuli sammutettiin.


title: Richard E. Byrd

text: Vuoden 1933 retkellä oli mukana monenlaisia lentokoneita ja autogiro.


title: Richard E. Byrd

text: Suurin lentokone oli "William Horlick", suuren lahjoituksen turvin varta vasten rakennutettu Curtiss-Wright Condor; se oli kaksitasoinen umpirunkoinen kokometallikone, johon saattoi asentaa sekä sukset että kellukkeet. Siinä oli erikoisbensiinisäiliöt pitkänmatkan lentoja varten sekä kiinteästi asennetut erikoisilmakamerat. Lastia se kantoi 7,5 tonnia ja miehistöä mahtui kahden lentäjän lisäksi kuusi henkeä.


title: Richard E. Byrd

text:
Muina koneina oli General Motorsilta lainattu Fokker-ylätaso, "Blue Blade" sekä American Airwaysin lahjoittama "Pilgrim" -yksitaso, "Miss American Airways". Neljäntenä koneena oli autogiro, joka osoittautui hyväksi monessakin mielessä ennen tuhoutumistaan konevian vuoksi. Samoin "Blue Blade" menetettiin koelennolla.
Alussa Condor-kone nousi ilmaan, mutta vaurioitui laskeutuessaan.


title: Richard E. Byrd

text: Muuten lentokoneet toimivat tällä retkellä ennakoitua paremmin.


title: Richard E. Byrd

text:
Samoin kokeilut moottoriajoneuvoilla antoivat toisella matkalla hyviä tuloksia; Cleveland Motor Companyn lahjoittama "Cletrack" -puolitelatraktori ja kolme suksiohjauksella varustettua "Citroën"-traktoria toimivat odotetusti. Ne olikin testattu toimiviksi lumisilla ja jäisillä Alpeilla. Millään aiemmalla Etelämantereen retkellä, Shackletonilla, Scottilla, Mawsonilla ja Byrdin aiemmalla retkellä ei kiinteätä pintaa kulkenut moottoriajoneuvo ollut kestänyt antarktista pakkasta. Citroënit olivat lopulta ensimmäiset traktorit, jotka toimivat Antarktiksella, ja toimivat jopa alle -40 °C pakkasessa, missä koirien kunto alkaa heiketä. Ensimmäinen pitkä traktoriajo Etelämantereella tehtiin 10. maaliskuuta 1934 Rossin jäälautalla Junen ja Skinnerin ohjaamana, ja se vei 16 tuntia ja kattoi yli 200 km. Tällöin June vieraili monissa eri leireissä, joita oli lauttajäällä. Skinner uhosi ilmaisia aterioita tulevan, jos koiravaljakoita siroteltaisiin traktorin tielle. Koiravaljakko- ja traktorimiehet olivat ystäviä, mutta kiistelivät jatkuvasti keskenään kumpi kulkunauvo on perempi. Koiravaljakon ajajilla oli kylmää, mutta traktorimiehillä omat ongelmansa muun muassa jäätyneen moottorin sulattamisessa jne. Traktorit myös juuttuivat monesti kiinni halkeamiin, mutteivat onneksi syöksyneet yhteenkään..
Mutta lauttajäällä olevat halkeamat uhkasivat liikkuvia traktoreita. Niinpä etelässä oleva äärimmäisen rikkonainen laaja jääalue pysäytti traktorien tien etelään. Tästä halkeamavyöhykkeestä selvisivät läpi vain taitavimmat koiranajajat. Citroënit alkoivat kuljettaa tavaroita Little Americasta etelään sijoitetuille varastoille.. Kaksi kevyttä Ford-lumiautoa kelpasivat lyhyempiin matkoihin.


title: Richard E. Byrd

text: Sekä lentokoneet että traktorit olivat vaarallisia kulkuneuvoja, ja koiravaljakko yhä turvallisisn kulkuneuvo, jolla tehtiin tämän retken pisimmät pintaretket.


title: Richard E. Byrd

text: Richard Byrd vietti viisi talvikuukautta yksin Advance Basen säähavaintoasemalla. Tänne olivat traktorit tuoneet tavaroita. Byrd oli kuolla häkämyrkytykseen huonosti vetäneen uunin takia, mutta retkikunta perusleiristä pelasti hänet.


title: Richard E. Byrd

text: Byrd teki vielä kaksi muuta matkaa Etelämantereelle vuosina, 1939-1941 ja 1946-1947. Kolmannella matkalla 1939-1941 Byrdillä oli mukanaan kallis sähköauto "lumikulkija" Snow Cruiser, jonka oli ideoinut Byrdin toisella matkalla mukana ollut tohtori Thomas C. Poulter. Valtavassa autossa oli jopa tiedustelulentokone katolla, ja tilat ja varusteet viiden miehen vuoden oleskelua varten. Mutta kun Snow Cruiser lähti lastauspaikalta ensimmäiseen ajoonsa lumiramppia pitkin kohti tukikohtaa, sen pyörät upposivat lumeen, ja lumikulkija liikkui tämän jälkeen etanan vauhtia. Pyörien sähkömoottorien teho ei riittänytkään30-tonnisen Snow Cruiserin liikuttamiseen Etelämantereen oloissa.


title: Richard E. Byrd

text: Tällöin lumikulkijalla ei voitu kulkea etelänavalle niin kuin oli haaveltu. . Kolmannella matkalla kartoitettiin ilmakuvauksilla ennen kartoittamattomia Antarktiksen alueita, muun muassa Livin jäätikön ja Beardmoren jäätikön väliset vuoret.


title: Richard E. Byrd

text: Mount Byrd Rossinsaarella ja kuukraatteri Byrd ovat nimetty Richard E. Byrdin mukaan.


title: Richard Byrd

text: Richard Byrd voi tarkoittaa ainakin seuraavia:


title: Michael Palin

text: Michael Edward Palin (CBE, s. 5. toukokuuta 1943) on brittiläinen koomikko, näyttelijä ja kirjailija. Hänet tunnetaan parhaiten Monty Python -ryhmän jäsenenä, mutta myös lukuisista BBC:lle tekemistään matkailudokumenttisarjoista. Palin on julkaissut matkoistaan useita kirjoja ja kirjoittanut myös kaunokirjallisuutta.


title: Michael Palin

text: Michael Palin syntyi vuonna 1943 Sheffieldissä, Pohjois-Englannissa, Mary ja Edward Palinin toisena lapsena. Hänellä oli yhdeksän vuotta vanhempi sisko Angela, joka kuitenkin teki itsemurhan vuonna 1987. Palin opiskeli Oxfordin Brasenose Collegessa historiaa vuosina 1962–1965. Opiskeluaikanaan hän kirjoitti ja esitti komediaa ensimmäisen kerran opiskelutoverinsa Robert Hewisonin kanssa yliopiston joulujuhlassa. Oxfordissa Palin tutustui myös Terry Jonesiin.


title: Michael Palin

text: Vuonna 1959 Palin tapasi Helen Gibbinsin ja he menivät naimisiin vuonna 1966. Valmistuttuaan yliopistosta vuonna 1965 hän alkoi kirjoittaa komediaa BBC:lle yhdessä Terry Jonesin kanssa, esimerkiksi sarjoihin "The Ken Dodd Show" ja "The Billy Cotton Bandshow". Palin ja Jones työskentelivät ensimmäistä kertaa Graham Chapmanin, John Cleesen ja Eric Idlen kanssa vuonna 1966 "The Frost Report" -sarjan yhteydessä.


title: Michael Palin

text: Vuonna 1969 Palin alkoi tehdä "Monty Pythonin Lentävä Sirkus" -sarjaa yhdessä Jonesin, Chapmanin, Cleesen, Idlen ja Terry Gilliamin kanssa. Sarjaa tehtiin neljän tuotantokauden ajan, minkä lisäksi ryhmä teki neljä elokuvaa. Monty Pythonin jälkeen Palin on esiintynyt muun muassa Terry Gilliamin ohjaamissa elokuvissa. Hänen ehkä tunnetuin Pythonien ulkopuolinen elokuvaroolinsa on komediassa "Kala nimeltä Wanda", josta hänet palkittiin parhaan sivuosan BAFTA:lla.


title: Michael Palin

text: Viime vuosina Palin on tehnyt useita matkailuohjelmia BBC:lle ja kirjoittanut matkailukirjoja. Hänen mukaansa (kuten muidenkin Monty Pythonin jäsenten) on nimetty asteroidi, 9621 Michaelpalin.


title: Michael Palin

text: Vuonna 1980 Monty Python -ryhmä levytti Palinin säveltämän ja laulaman kappaleen ”Finland”. Se julkaistiin Monty Python -albumilta "Contractual Obligation Album". Kappaleen kertoja toivoo pääsevänsä käymään Suomessa, joka on maa juuri häntä varten.


title: Michael Palin

text: Vuonna 1992 Palinin dokumenttisarjan "Navalta Navalle" avausjakson tapahtumat sijoittuvat Suomeen, joka toimii toisena etappina Palinin matkalla pohjoisnavalta etelänavalle. Suomessa Palin matkustaa Rovaniemeltä Helsinkiin junalla. Helsingissä hän saunoo Neil Hardwickin ja Lasse Lehtisen kanssa. Suomesta hän matkustaa laivalla Tallinnan kautta Leningradiin ja sieltä edelleen kohti etelänapaa. Edellämainittu Monty Pythonin kappale ”Finland” kuullaan kyseisessä jaksossa.


title: Salbutamoli

text: Salbutamoli on selektiivinen β-agonisti ja lyhytvaikutteinen sympatomimeetti, jolla on keuhkoputkia laajentava vaikutus. Salbutamolisulfaattia ((CHNO)HOS) käytetään lääkeaineena keuhkoputkien supistustilassa ahtauttavien keuhkosairauksien, kuten astman ja keuhkoahtaumataudin hoidossa, jolloin se laukaisee nopeasti sileän lihaskudoksen supistustilasta johtuvaa hengitysteiden ahtautumista. Sitä käytetään usein yhdessä muiden lääkkeiden kanssa, sillä säännöllisesti suurina annoksina käytettynä sille voi kehittyä toleranssi.


title: Laser HT

text: Laser HT on oululainen jääkiekkoseura, joka pelaa kaudella 2018–2019 Suomen kolmanneksi korkeimmalla sarjatasolla Suomi-sarjassa. Seuran miesten joukkue kulki vuodet 2005–2016 nimellä Kiekko-Laser, mutta kaudeksi 2016–2017 joukkue päätti palata Laser HT -nimeen, kun seuran yhteistyö juniorijaosto Kiekko-Laser ry:n kanssa päättyi. Kauden 2017–2018 joukkue pelasi nimellä AIK/Laser HT, kun seuran uusi taustayhtiö peri Uleåborg AIK:n sarjapaikan Suomi-sarjassa.


title: Laser HT

text: Ennen Laseria jääkiekkoilusta Kempele-Oulunsalo alueella vastasi Kiekko-Ketut, ja sitä ennen KePa-77. Laser HT syntyi vuonna 1997, kun Kiekko-Ketut ja Limingan Kiekko yhdistivät junioritoimintansa.


title: Laser HT

text: Kiekko-Laser syntyi vuonna 2005, kun Kiekko-Oulun edustusjoukkue tippui Suomi-sarjasta II-divisioonaan ja Laser HT nousi samoista karsinnoista Suomi-sarjaan. Seurat yhdistyivät edustusjoukkueiden osalta.


title: Laser HT

text: Kiekko-Laser nousi Mestikseen kauden 2009–2010 päätteeksi. Ratkaisevassa uusintaottelussa kaatui RoKi maalein 2–4.


title: Laser HT

text: Seuran tulevaisuus oli velkojen vuoksi vaarassa jo ensimmäisen Mestis-kauden jälkeen. Seura sai kuitenkin kerättyä kasaan 100 000 euroa yhteistyökumppaneiden avustuksella ja muun muassa Facebookissa toimineella huutokaupalla. Heinäkuussa 2011 kolme suomalaista huippukiekkoilijaa Juhamatti Aaltonen, Lasse Kukkonen ja Pekka Rinne ryhtyivät seuran pääomistajiksi. Tukitoimista huolimatta seura ajautui konkurssiin kesken sarjakauden 5. joulukuuta 2011.


title: Laser HT

text:
Kaudeksi 2013–2014 joukkue palasi toimintaan liittyttyään III-divisioonaan. Kaudeksi 2014–2015 Kiekko-Laser nousi II-divisioonaan. Kaudeksi 2016–2017 joukkue päätti palata Laser HT -nimeen, kun seuran yhteistyö juniorijaosto Kiekko-Laser ry:n kanssa päättyi.Kiekko-Laser ei ole virallisesti jäädyttänyt pelinumeroita, vaan ne on ainoastaan nostettu Oulunsalon jäähallin katolle esimerkkeinä seuran junioreille Kiekko-Laserista kasvattajaseurana huippupelaajille.
Joukkueen peliasu jäljittelee NHL:ssä pelaavan Colorado Avalanchen peliasua.


title: Galeazzo Maria Sforza

text: Galeazzo Maria Sforza (24. tammikuuta 1444 – 26. joulukuuta 1476) oli renessanssin Italian aikainen Sforzan hallitsijasuvun jäsen. Hän toimi Milanon herttuana vuosina 1464–1476.


title: Galeazzo Maria Sforza

text: Galeazzo Maria oli toinen Sforza-suvun herttua. Toisin kuin isänsä, Francesco Sforza, joka nautti suurta arvostusta kansansa parissa. Galeazzo tuli tunnetuksi julmuudestaan, käyttäessään valtaa tyrannin lailla. Hän nousi valtaistuimelle isänsä kuoleman jälkeen ja hallitsi kymmenen vuoden ajan, kunnes tuli murhatuksi 26. joulukuuta 1476. Kolme aatelismiestä surmasi herttuansa Pyhän Stefanuksen kirkon portailla tarkoituksenaan lavastaa uudelleen Julius Caesarin murha.


title: Galeazzo Maria Sforza

text: Galeazzon ensimmäinen vaimo oli Gonzagan sukuun kuuluva Dorotea Gonzaga, joka kuoli ennen kuin pariskunta sai lapsia. Galeazzo otti toisenkin vaimon Gonzagan suvusta, Bona di Savoian, joka oli Ranskan kuningas Ludvig XI:n sisarpuoli. Heidät vihittiin 6. heinäkuuta 1468 ja avioliitto tuotti neljä lasta, joista Gian Galeazzosta tuli isänsä murhan jälkeen Milanon herttua.


title: Galeazzo Maria Sforza

text: Galeazzo rakasti musiikkia ja kutsui hoviinsa monia muusikoita ja säveltäjiä. Hän rahoitti heidän pyrkimyksiään ja kannusti musiikkielämää Milanossa. Galeazzon aikana Milanosta tuli musiikin keskus, joka oli tunnettu ympäri Eurooppaa. Hänen tilauksestaan säveltäjät tuottivat hänelle messuja, motetteja ja muita teoksia. Galeazzon kuoltua hänen hovissaan olleet muusikot siirtyivät ympäröiviin kaupunkivaltioihin, jolloin musiikkiharrastus levisi laajalle.


title: Galeazzo Maria Sforza

text: Galeazzo esitteli milanolaisille kaksi uutta hyötykasvia: riisin ja silkin. Hänen sanotaan istuttaneen omakätisesti Milanon viisi ensimmäistä silkkipuuta. Silkkipuun marjasta tuli hänen veljensä Ludovico Sforzan tunnus.


title: Club Atlético Independiente

text: Club Atlético Independiente on jalkapalloseura Avellanedasta, Argentiinasta.


title: Club Atlético Independiente

text: Independiente on eräs Argentiinan menestyksekkäimmistä jalkapalloseuroista. Se on voittanut 14 kertaa Argentiinan mestaruuden ja seitsemän kertaa Copa Libertadoresin, kerran Copa Sudamericanan, kolme kertaa Copa Interamericana -kilpailun ja kahdesti Intercontinental Cupin.


title: Club Atlético Independiente

text: Independienten verivihollinen on Racing Club, jonka stadion sijaitsee vain muutaman sadan metrin päässä Independienten kotikentästä.


title: Suomi-sarja

text: Suomi-sarja viittaa seuraaviin asioihin:


title: Dreadnought (alustyyppi)

text: Dreadnought oli 1900-luvun alun vahvin ja hallitsevin sota-alus, joka myös loi pohjan kaikille tuleville raskaille taistelulaivoille. Alusluokka on saanut nimensä HMS "Dreadnoughtin" mukaan, joka helmikuussa 1906 oli maailman ensimmäinen vesille laskettu tämän tyypin alus. Koskaan aikaisemmin ei yksi uusi alusluokka ollut aiheuttanut sitä, että kaikki sitä edeltävät alustyypit todettiin vanhentuneiksi.


title: Dreadnought (alustyyppi)

text: Kun höyrykone yleistyi aluksissa, alkoivat myös taktiikat ja laivojen suunnittelu muuttua perinteisestä. Yhdysvaltain sisällissodassa esiintyivät ensimmäiset rautarunkoiset alukset sekä ensimmäinen tykkitorni. Vähitellen ymmärrettiin, että täysilaidallisten ampuminen eri kokoisilla tykeillä oli historiaa. Sota-alusten nopeus, panssarointi ja aseistus kehittyivät, mutta mitään selvästi mullistavaa alusluokkaa ei rakennettu. Syynä tähän oli osaltaan merisodan taktiikan puutteet, jotka aivan kuten maasodankin taktiikat olivat jääneet teknisestä kehityksestä jälkeen. Maailman suurin merimahti, Iso-Britannia, ei esimerkiksi ollut osallistunut yhteenkään tärkeään meritaisteluun sitten vuoden 1805, joten uusista aluksista ja niiden käytöstä taistelussa ei ollut edes kunnon kokemusta. Vuosisadan vaihteelle tultaessa taistelulaivoissa oli myös edelleen eri kaliiperisia tykkejä sijoitettuna eri puolelle aluksia. Esimerkkinä näistä aluksista voidaan mainita brittien "Majestic"-luokka, jonka alukset rakennettiin 1895–1898. Niissä oli pääaseina neljä 12 tuuman ja kaksitoista 6 tuuman tykkiä.


title: Dreadnought (alustyyppi)

text: Tilanne muuttui, kun merisodan uudesta luonteesta saatiin kokemuksia ja kun näyttämölle astui mies, joka oivalsi näiden kokemusten merkityksen. Ensimmäiset kokemukset uusimmista taistelualuksista saatiin Kiinan–Japanin sodasta 1894–1895 sekä Espanjan–Yhdysvaltain sodasta 1898. Eniten kokemusta saatiin silti Venäjän–Japanin sodassa vuonna 1905 käydystä Tsushiman meritaistelusta. Japani ja Iso-Britannia olivat liittolaisia, joten japanilaisilla aluksilla oli brittiläisiä tarkkailijoita, jotka tekivät paljon huolellisia muistiinpanoja ja lähettivät ne Amiraliteetille Lontooseen. Siellä ne näki vuonna 1904 ensimmäiseksi merilordiksi (eli merivoimien komentajaksi) valittu amiraali John Fisher.


title: Dreadnought (alustyyppi)

text: Fisher todella panosti työhönsä ja hän ymmärsi, että käydyissä meritaisteluissa oltiin nähty jotain uutta. Alukset luonnollisesti avasivat tulen ensin suurimmilla tavallisesti 12 tuuman (305 mm) tykeillään, mutta koska niitä oli molemmilla puolilla kumpikin osapuoli oli haluton vähentämään etäisyyttä viholliseen. Lähitaistelua vältettiin myös siksi, että pelättiin vastustajan torpedoilla varustettuja aluksia. Näin ollen 6, 9 ja 10 tuuman tykit olivat käytännössä hyödyttömät. Myös nopeuden merkitys oli selvä, sillä japanilaisilla oli ollut 3–4 solmun etu venäläisiin nähden ja näin ollen he olivat hallinneet taistelun kulkua. Koska suurten tykkien tulta voitiin torjua vain omilla suurilla tykeillä, oli vastaus ilmeinen.


title: Dreadnought (alustyyppi)

text: Kaikki pienimmät tykit jätettiin pois ja näin ollen HMS "Dreadnoughtin" aseistus käsitti kymmenen 12 tuuman tykkiä, kun aikaisemmissa niitä oli ollut yleensä vain neljä. Näistä tykeistä korkeintaan kahdeksan voitiin suunnata samaan suuntaan, mutta puute korjattiin pian ja seuraavissa aluksissa tykeistä voitiin suunnata kymmenen samaan suuntaan. Laskettiin, että taistelussa vanhemman tyyppistä alusta vastaan "Dreadnought" oli vähintään kaksi ja puoli kertaa voimakkaampi.


title: Dreadnought (alustyyppi)

text: "Dreadnought" oli myös ensimmäinen laiva kokoluokassaan, jossa oli höyryturbiinikoneisto, teholtaan 23 000 hevosvoimaa. Tällä uudella koneistojärjestelmäälä alus saavutti 21 solmun nopeuden. Suuri koneteho mahdollisti raskaan panssaroinnin, aluksen nopeuden kärsimättä siitä. Esimerkiksi keskilavalla ja tykkitorneissa panssari oli 280 mm paksu, mikä oli hyvä luku kokonaisuutta katsottaessa.


title: Dreadnought (alustyyppi)

text: Ensimmäiset yleiset reaktiot uuteen alukseen koettiin Isossa-Britannissa, jossa Fisher sai jälleen uusia vihamiehiä. Hän oli ollut jo ennestään vanhempien upseerien epäsuosiossa uusittuaan kuninkaallisen laivaston koulutuksen 1902. Nyt hän hylkäsi käytöstä suuren osan kuninkaallisen laivaston aluksista auttamattomasti vanhentuneina. Tämän seurauksena koettiin, että Iso-Britannia oli haavoittuvaisempi kuin koskaan, ja kaiken lisäksi moni merimies menetti työpaikkansa. Tämä tosin oli hyvin hetkellinen tilanne, kuten pian havaittiin.


title: Dreadnought (alustyyppi)

text: Fisher oli myös ajanut Ison-Britannian kalliiseen kilpavarusteluun, sillä meriherruuden säilyttämiseksi uusia aluksia oli rakennettava pikaisesti lisää. Merten hallintahan oli elinehto koko Brittiläiselle imperiumille. Alusten rakentamisen lisäksi myös miehiä tarvittiin taas lisää siitä huolimatta, että laivaston alusten lukumäärä oli vähäisempi kuin aikaisemmin. Vuonna 1900 kuninkaallisen laivaston vahvuus oli ollut 98 000 miestä, kun se vuonna 1913 oli jo 140 000 miestä. Myös kustannusarviot nousivat samaan tahtiin. Vuonna 1906 sotalaivaston kustannukset olivat olleet 33 miljoonaa puntaa, kun ne vuonna 1913 olivat 44 miljoonaa puntaa. Tällä oli suoria vaikutuksia Ison-Britannian harjoittamaan politiikkaan ja sen taloudenpitoon. Myös uusia satamia ja telakoita rakennettiin. Toinen suora pidempiaikainen seuraus oli siirtyminen turbiinimoottoreiden käyttöön. Niiden polttoaine nimittäin vaihdettiin hyvin nopeasti hiilestä öljyyn, ja sitä Isolla-Britannialla ei ollut omasta takaa. Sen ostaminen ulkomailta ei myöskään houkuttanut, ja niin Ison-Britannian hallitus päätti lähteä omien yhtiöidensä mukana poraamaan öljyä silloisesta Persiasta.


title: Dreadnought (alustyyppi)

text: Monet maailman maat näkivät uuden aluksen edut ja ryhtyivät rakentamaan omia dreadnought-luokan aluksiaan. Näistä maista suurimman kilpailun Isolle-Britannialle tarjosi Saksa, joka oli juuri aloittanut laivastonsa rakentamisen amiraali Tirpitzin laivasto-ohjelman seurauksena. Saksa suunnitteli nopeasti itselleen oman dreadnought-luokan aluksen. Saksan ensimmäiset dreadnoughtit olivat Nassau-luokan kaksi alukset, jotka saivat nimet "Nassau" ja "Westfalen" ja ne laskettiin vesille 1907. Ne olivat lyhyempiä kuin "Dreadnought", mutta leveämpiä ja niiden uppouma oli 18 900 tonnia, kun "Dreadnoughtin" uppouma oli 17 900 tonnia. Painoero johtui pääasiassa paksummasta panssarista ja siitä, että saksalaisissa aluksissa oli kaksitoista 280 mm tykkiä. Saksan ennen dreadnoughteja rakentamia aluksia alettiin kutsumaan humoristisesti viiden minuutin aluksiksi, sillä ne kestäisivät taistelussa dreadnoughtia vastaan vain viisi minuuttia. Myös Saksassa laivaston kilpavarustelu vaikutti politiikkaan ja ihmisten arkeen. Nämä vaikutukset eivät tosin olleet niin maailmanlaajuisia ja pitkäkestoisia kuin ne, jotka koettiin Isossa-Britanniassa. Saksassa ehkä tärkein ja edelleen nähtävissä oleva seuraus tältä ajalta olivat Kielin kanavan muutostyöt. Kanava avattiin 1895, mutta jo vuonna 1907 alkoivat työt, joissa kanavaa suurennettiin huomattavasti, jotta dreadnought-luokan alukset mahtuisivat kulkemaan sen läpi.


title: Dreadnought (alustyyppi)

text: Dreadnoughtit aloittivat taistelulaivojen kehitys- ja rakennuskilpailun, joka huipentui sellaisiin aluksiin kuin yhdysvaltalainen USS "Missouri" (1944), joka palveli vielä Persianlahden sodassa 1991. Toinen alusluokka, joka syntyi dreadnoughtien ja amiraali Fisherin vanavedessä, oli taisteluristeilijä. Se oli kevyemmin panssaroitu ja hieman heikommin aseistettu kuin dreadnought-luokan alus, mutta se oli vastaavasti nopeampi. Esimerkkinä voidaan mainita "Invincible-luokan" alukset, jotka olivat kuninkaallisen laivaston ensimmäiset taisteluristeilijät. Verratuna HMS Dreadnoughtiin oli HMS "Invincible" huonommin panssaroitu (keskilavalla 152 mm ja tykkitorneissa 178 mm) ja siinä oli vain kahdeksan 12 tuuman tykkiä. Toisaalta se kykeni 25 solmun nopeuteen ja toisin kuin "Dreadnought", se kykeni ylläpitämään suurinta nopeuttaan paljon kauemmin. Lähitaistelua varten siinä oli viisi torpedoputkea. Alusten kehitysten myötä taisteluristeilijän ja taistelualuksen erot kaventuivat kunnes taisteluristeilijä-nimityksestä luovuttiin.


title: Dreadnought (alustyyppi)

text: Suurin taisteluristeilijäksi luokiteltu alus oli brittiläinen HMS "Hood" (1920), jonka saksalainen taistelulaiva "Bismarck" (1939) upotti toukokuussa 1941. Tällä tragedialla oli osansa taisteluristeilijöiden katoamisessa. Hoodin kohtaloksi nimittäin osoittautui eräs taisteluristeilijän perusominaisuuksista, heikko panssarointi. "Bismarckin" ammus läpäisi aluksen rungon ja räjäytti aluksen perällä olevan ammusvaraston. Hood upposi kolmessa minuutissa ja 1 418:sta miehistön jäsenestä vain kolme selviytyi.


title: Anders Ångström

text: Anders Ångström -nimisiä kuuluisia henkilöitä ovat:


title: Sergio Agüero

text: Sergio Leonel ”Kun” Agüero (s. 2. kesäkuuta 1988 Buenos Aires, Argentiina) on argentiinalainen jalkapalloilija. Hän on pelipaikaltaan hyökkääjä ja edustaa Englannin Valioliigan Manchester Cityä.


title: Sergio Agüero

text: Sergio Agüero debytoi Independientessä kotimaansa pääsarjatasolla jo 15-vuotiaana vuonna 2003. Agüero oli useiden eurooppalaisten suurseurojen kiikarissa kauden 2005–2006 päätteeksi, ja lopulta Atlético Madrid teki hänen kanssaan kuusivuotisen sopimuksen kesäkuussa 2006. Atléticon pelaajasta maksama noin 20 miljoonan euron siirtokorvaus oli seuran historian suurin. Kaudella 2006–2007 Agüero esiintyi Atléticon paidassa 38 pääsarjaottelussa, joissa hän teki 6 maalia. Hän oli voittamassa Eurooppa-liigaa kaudella 2009–2010. Hän pelasi Atleticossa kaikkiaan 175 La Liga -ottelua, joissa teki 75 maalia.


title: Sergio Agüero

text: Agüero siirtyi englantilaiseen Manchester Cityyn heinäkuussa 2011. City maksoi Agüerosta 38 miljoonaa puntaa (noin 43 miljoonaa euroa). Hän teki Valioliigakauden 2011–2012 mestaruuden ratkaisseen maalin kauden viimeisen ottelun viidennellä yliaikaminuutilla. Hän teki kaudella 23 maalia, kolmanneksi eniten Valioliigassa. Hän voitti Cityssä liigamestaruuden myös kaudella 2013–2014, jolloin hän teki 17 maalia. Hän voitti Valioliigan maalikuninkuuden kaudella 2014–2015 tehtyään 26 maalia. Seuraavalla kaudella hän teki 24 valioliigamaalia ja kaudella 2016–2017 tasan 20. Kaudella 2017–2018 hän voitti kolmannen valioliigamestaruutensa, teki 25 liigaottelussaan 21 maalia ja valittiin kauden tähdistöjoukkueeseen. Hän nousi 1. marraskuuta 2017 Cityn kaikkien aikojen parhaaksi maalintekijäksi ohi Eric Brookin tehtyään Mestarien liigan ottelussa Napolia vastaan City-uransa 178. maalin.


title: Sergio Agüero

text: Agüero on voittanut alle 20-vuotiaiden maailmanmestaruuden vuosina 2005 ja 2007. Jälkimmäisenä vuonna hänet valittiin turnauksen parhaaksi pelaajaksi ja hän oli kuudella maalillaan myös turnauksen paras maalintekijä. Hän kuului olympiakultaa voittaneeseen Argentiinan joukkueeseen Pekingissä 2008. Hän pelasi Argentiinan A-maajoukkueessa ensimmäisen kerran 2007. Hän on pelannut MM-kilpailuissa 2010 ja 2014 ilman maaleja. Jälkimmäisissä kisoissa Argentiina sai hopeaa. Hän sai hopeaa myös Copa Americassa 2015 ja Copa América Centenariossa 2016.


title: Sergio Agüero

text: Agüeron lempinimi Kun on muotoutunut japanilaisen animaatiohahmon Kum Kumin nimestä. "Wanpaku Ōmukashi Kum Kum" -sarja, jossa hahmo seikkaili, oli lapsena Agüeron suuri suosikki. Pienen Sergion tukka näytti Agüeron siskon mukaan samanlaiselta kuin Kum Kumilla, mutta Sergio osasi sanoa vain Kun. Hänen sukunimensä puolestaan on espanjaa ja tarkoittaa "ennettä".


title: Sergio Agüero

text: Agüero oli naimisissa Diego Maradonan tyttären Gianninan kanssa. He erosivat tammikuussa 2013. Heillä on yksi poika, Benjamin. Agüero on tatuoinut käsivarteensa poikansa nimen.


title: True Blue (Madonnan albumi)

text: True Blue on yhdysvaltalaisen poplaulaja Madonnan kolmas studioalbumi, joka ilmestyi 30. kesäkuuta 1986. Madonna toimi tuottajana yhdessä Stephen Brayn ja Patrick Leonardin kanssa. Albumi meni listojen kärkeen 28:ssa maassa, muun muassa Yhdysvalloissa ja Isossa-Britanniassa. Albumilta julkaistiin singlet "Live to Tell", "Papa Don't Preach", "True Blue", "Open Your Heart" ja "La Isla Bonita". "True Blue" on Madonnan uran maailmanlaajuisesti myydyin studioalbumi. Albumia on myyty 24 miljoonaa kappaletta.. Vain kokoelma-albumi "The Immaculate Collection" on myynyt enemmän.


title: The Immaculate Collection

text: The Immaculate Collection on yhdysvaltalaisen poplaulajan Madonnan ensimmäinen kokoelmalevy. Se julkaistiin 13. marraskuuta 1990, ja siitä tuli hänen myydyin albuminsa kautta aikojen. Yhdysvalloissa levyä myytiin yli 10,8 miljoonaa kappaletta, ja maailmanlaajuiseksi myynniksi on arvioitu 28 miljoonaa kappaletta. Albumilta julkaistiin singlet ”Justify My Love” ja ”Rescue Me” sekä uudelleenjulkaisuina ”Crazy For You” ja ”Holiday”.


title: The Immaculate Collection

text: Suomessa "The Immaculate Collection" on 92 500 kappaleen myynnillään Madonnan toiseksi myydyin albumi "Something to Rememberin" jälkeen.


title: The Immaculate Collection

text: Madonna omisti "The Immaculate Collectionin" paaville.


title: The Immaculate Collection

text: Madonna jätti julkaisematta kappaleet ”Now I’m Following You” ja ”Sooner or Later” singleinä. Hän laittoi sen sijaan kappaleet ”Justify My Love” ja ”Rescue Me” kokoelmalevylle, jotka muistuttavat julkaisemattomia kappaleita.


title: Toinen Harkovan taistelu

text: Toinen Harkovan taistelu oli Neuvostoliiton yritys vallata Harkova Saksalta toisessa maailmansodassa toukokuussa 1942. Hyökkäys pyrki pitämään yllä strategista aloitetta talvioffensiivin jäljiltä. Saksan joukot torjuivat hyökkäyksen ja saivat tilaisuuden vastahyökkäykselle, jonka he käyttivät edeten kesällä Kaukasukselle ja Volgalle asti Stalingradin taisteluun.


title: Toinen Harkovan taistelu

text: Ensimmäisessä Harkovan taistelussa 1941 saksalaiset olivat vallanneet kaupungin. Toisen Harkovan taistelun hyökkäys alkoi 12. toukokuuta 1942 kello 6.30. Neuvostoliittolaiset kohtasivat suurempia puolustavia joukkoja kuin odottivat. Saksalaiset aloittivat vastahyökkäyksen 17. toukokuuta ja olivat piirittäneet hyökkääjät 25. toukokuuta mennessä.


title: Toinen Harkovan taistelu

text: Puna-armeija menetti runsaasti sotilaita ja materiaalia sekä monia kokeneista upseereistaan. Tämä tuli kalliiksi myöhemmin kesällä käydyissä taisteluissa.


title: Toinen Harkovan taistelu

text: Helmikuun 1942 lopulla Neuvostoliiton talvihyökkäys, joka työnsi akselivaltojen joukot pois Moskovan edustalta, oli laantumassa kummankin osapuolen aloittaessa joukkojensa täydentämisen ja uudelleen ryhmittämisen. Josif Stalin oli ilmoittanut puheessaan 7. marraskuuta 1941 saksalaisten kärsineen tappion ja heidän joukkonsa tuhottaisiin lopullisesti keväällä tai kesällä tehtävässä suurhyökkäyksessä.